هــــێزێکی زۆری پــــارتــــی بــــه‌ره‌و سلــــێمانــــی بــــه‌ڕێــــکراون |\nهــــێزێکی زۆری پــــارتــــی بــــه‌ره‌و سلــــێمانــــی بــــه‌ڕێــــکراون\n2011/04/21 at 2:01 PM لێدوانێک بنووسە\nسه‌رچاوه‌یه‌ک:تاڵه‌بانی به‌ڵێنی به پارتی داوه سلێمانی بێده‌نگ بکات و خه‌ڵکه‌که‌ی سه‌رکوت بکات\nله مێدیاکانه وه:سه‌رکوتکردنی هاوڵاتیان به‌رده‌وامه‌و سه‌رله‌به‌یانی ئه‌مڕۆ (پێنجشه‌ممه)ش له رێگه‌ی که‌رکوکه‌وه، هێزێکی زۆری پارتی که سه‌دان که‌س ده‌بن به‌ره‌و سلێمانی به‌ڕێکراون.\nله‌وباره‌یه‌وه په‌یامنێری له بانی مه‌قانه‌وه به مه ڵپه ری سبه‌ی راگه‌یاند که سه‌رله‌به‌یانی ئه‌مڕۆوه هێزێکی زۆری پارتی که به سه‌دان که‌س ئه‌ژمار ده‌کرێن، به ده‌یان ئۆتۆمبێلی (پاس و ئیڤاو فۆرد)ه‌وه به‌ڕێکراون و به‌ره‌و سلێمانی و نیوه‌ڕۆی ئه‌مڕۆ ده‌گه‌نه ناو شاره‌که.\nله‌لایه‌کی دیکه‌وه سه‌رچاوه‌یه‌ک که نه‌ویویست ناوی ئاشکرا بکرێت، به (سبه‌ی) راگه‌یاند: هێنانی ئه‌و هێزه به‌شێکه له هه‌وڵه‌کانی یه‌کێتی نیشتیمانی کوردستان بۆ بێده‌نگ کردن و سه‌رکوتکردنی خه‌ڵکی سلێمانی و ناوچه‌کانی ده‌وروبه‌ری.\nئه‌وه‌شی وت: له کۆبونه‌وه‌ی ئه‌مدواییه‌یدا له‌گه‌ڵ مه‌سعود بارزانی، جه‌لال تاڵه‌بانی به‌ڵێنی به پارتی داوه سلێمانی بێده‌نگ بکات و خه‌ڵکه‌که‌شی سه‌رکوت بکات و کۆتایی به خۆپیشاندانه‌کان بهێنێت.\nسه‌رچاوه‌که ئاماژه‌ی به‌وه‌شدا، ئه‌م هه‌وڵه‌ی یه‌کێتی که ئێستا باڵی توندڕه‌و و سه‌ربازییه‌که‌ی نێو ئه‌و حیزبه به ئاگاداری تاڵه‌بانی سه‌رپه‌رشتی ده‌که‌ن، ده‌یانه‌وێ هاوشێوه‌ی هه‌ولێر و دهۆک خه‌ڵکی سلێمانیش بێده‌نگ بکه‌ن و سه‌رکوتیان بکه‌ن.\nئه‌و هێزه سه‌ربازیه‌ی هاته ناو سلێمانی به‌ره‌و شاره‌زوور ده‌برێت \tســــه ردێــــری هـه واڵـه کان و هێنان هێزێکی زۆر بۆ پاریزگار سلێمانی و ده رو به ری


کۆچوو خاتووفریشتە یووسفی(فوت بانوفرشتە یوسفی )\nثبت جهانی هورامان با خاک وگل! عالیجنابان لطفآ آهسته برانید؟! /صباح شیانی سنندج\nشمارەی ۱۲ #مجلە_بەیان" در شهر مهاباد منتشر شد(شومارەو ۱۲و گۆڤار و مەجەلەو "بەیان"ی ،جە شاروو مەهابادی وەڵا کریاوە\nاولین شماره هفته نامه داهاتوو منتشر گردید\nدکتر سعیدخان، نماد بارز اخلاق پزشکی کردستان در دوره قاجار و پهلوی اول\nوەرەشێڵە"دەلاقێو پەی ئەرمانای فرەتەر جە زوان ، فەرهەنگ و کەلتوروو هەورامانی #بەرنامەو ڕۆ دوەشەمەی ڕاکەوتوو ۱۷ـ٦ـ۱۳۹۹باسێو سەروو ئەژناسناو #دەگاو_زاوەر"ی(دزاوەر)جە بەشوو نەوسوودٚی ـ شاروو پاوەی(ئوستانوو کرماشان)ی و فەرهەنگ ، تاریخ و ویەردەش و ... \nمیرزاسبزعلی کندولەای را بشناسیم\nافتخار کسب رتبه اول آزمون کارشناسی ارشد آموزش زبان انگلیسی برای سینا حاجی عزیزی اهل روستای هانی گرملە(هانەگەرمڵە) هورامان\nمراسم رویداد گردشگری نیکور تقدیر دکتر موسی زاده از رویداد نیکور\nاخبار ثبت جهانی هورامان در یک نگاە\nبابەتێو جە کاکەموحەممەدشەریف عەلی ڕەمایی\nمروری بر کاربرد و خواص درخت ون ، دارویی، غذاهای محلی و بخش های مختلف درخت ون یا بنه(پسته‌ی وحشی):توسعه پایدار در اورامان نوع مقاله: مقاله پژوهشی نویسندگان گونا مهردانش 1 حرمت صداقت 2 نبی موسی زاده 3 محمود رستمی تبار 2\nوات و واچیە فرە وێمانە چەنی مودیرانوو کاناڵەو دەگایەکانوو هەورامانی /موحەممەدشەریف عەلی ڕەمایی\n اهدای ۹۰۰ جلد کتاب توسط #دکترمظهر_ادوای در موضوعات تاریخ، جغرافیا، جامعه‌شناسی، روانشناسی، رمان، پزشکی و دینی به کتابخانه‌های شهرستان های سروآباد، مریوان و دیواندره\nکۆچوومەرحووم کاکەموحەممەد حەسابی (حەمەهەورامی)هونەرمەندی گۆرانی واچ)خەڵکوو دەگاومازیبنی جە بەشوو هەورامانوو ژاوەرۆی(فوت مرحوم آقای محمد حسابی هورامی هنرمند آوازخوان هورامان،دیارماضی بن هورامان ژاورود)\nمعرفی کتاب های نویسندگان در حوزه های مختلف(۳٦)\nپرونده ثبت جهانی هورامانات در یونسکو پذیرفته شده است\nپاڵپەشتی وپەشت گێرتەو بەرنامە هەورامیەکا،ئەرکوو سەروو شانەیمانە(متن نامەی جمعی از نویسندگان و شاعران و فعالان فرهنگی هورامان خطاب بە مدیرکل صدا و سیمای مرکز استان کردستان ودر ارتباط با تداوم برنامەهای هورامی شبکەهای تلویزیونی و رادیویی استانی )\nکۆچوو لالۆتوفێق جوڵایی (فوت آقای توفیق جولایی)\nکوچۆ مەتی حەیاتێ(فوت مرحوم خانم حیات ابوبکری)\nدیدار با هنرمند جهانبخش غفوری 'پیشکسوت ویکی از اسطوره های آواز سیاچمانه منطقه هورامان\nواژه‌ها و اصطلاحات مربوط به سنگ در زبان هورامی فصلنامه علمی‌پژوهشی نامه فرهنگستان(ویژه‌نامه زبان‌ها و گویش‌های ایرانی)/ د. مهدی سجادی\nکۆچوو مەرحووم کاکەموحەممەد کەرەمی (فوت مرحوم آقای محمد کرمی)


له‌باره‌ى حكوومه‌ته‌وه. كابینه دروستكردن\nله‌ماوه‌ى نزیك به 28 ساڵه كه ناو به‌ناو به‌هه‌ر بیانوویه‌ك بێت كابینه‌كان نوێ كراونه‌ته‌وه، چونكه به ده‌گمه‌ن كار به سیستمى حوكمڕانى یه‌ك ئیداره‌یى كراوه، بۆیه هه‌شت كابینه به‌ڕێ كراوه و هه‌ریه‌كه‌یان به كۆڵێك كێشه‌ى كه‌ڵه‌كه‌بووه‌وه هه‌ردوو ئیداره‌كه‌ى پێشترى به‌جێهێشتووه، هۆكاره‌كه‌ش ئه‌وه بووه كه چاره‌سه‌ره ریشه‌ییه‌كانیان دواخستووه بۆ كاتێكى نادیار كه نه خۆیان و نه ئێمه‌یش سه‌ری لێ ده‌رنه‌كه‌ین و به‌رده‌وام راده‌ستى قه‌ده‌ر كراوه، له حاڵێكیشدا كاروبارى خه‌ڵك به‌ڕێوه چووه، ته‌نیا حكوومه‌تى راسته‌قینه نه‌بوو به مانا مۆدێرنه‌كه‌ى، به‌ڵكو حكوومه‌تى قائم بالاعمال بووه به‌ناوى حكوومه‌ته‌وه له‌لایه‌ك و ته‌نیا گۆڕینى كابینه بووه له‌لایه‌كى تر.\nهه‌میشه كه سیاسه‌ت له نێوان حزبه‌كان گرژیى تێكه‌وتووه، راسته‌وخۆ هه‌م هه‌ڕه‌شه له یه‌كتر و هه‌م سیماى دوو ئیداره‌یى ده‌ركه‌وتووه، به‌ڵام به‌فه‌رمى ددانی پێدا نه‌نراوه، بۆیه حكوومه‌تى كوردى له‌م هه‌رێمه‌دا له‌ڕێى رێككه‌وتنى سیاسییه‌وه بووه و به‌تایبه‌تیش یه‌كێتى و پارتى پێكیان هێناوه.\nئه‌مجاره گرێ سیاسییه‌كه گرژتر بووه‌ته‌وه، ئه‌ویش پرسى ئاسایی نه‌بوونى نێوانی یه‌كێتى و پارتییه، به‌پێى تێكچوونى رێكه‌وتننامه‌ى ستراتیجى رابردوو كه هه‌ردوولایان ده‌ستكارییان كرد، ئه‌مه جگه له‌وه‌ى هه‌رجاره و به بیانوویه‌ك ئه‌و هێزانه‌ى به‌ناوى ئۆپۆزسیۆنه‌وه كارى سیاسى ده‌كه‌ن، بوون به كێشه‌ى نێوان پارتى و یه‌كێتى، له حاڵێكدا به‌پێى ئه‌وه‌ی ده‌گوترێ كه ره‌شنووسى ده‌ستوور به‌ڕێوه‌یه بۆ سه‌رهه‌ڵدانه‌وه‌ى ده‌زگه‌ى سه‌رۆكایه‌تیى هه‌رێم، ده‌بوو له دواى پرۆسه‌ى هه‌ڵبژاردن و ده‌ره‌نجامه‌كان، له‌ڕێى په‌رله‌مانه‌وه حكوومه‌ت پێك بێت و سه‌رۆك و جێگرى په‌رله‌مان و حكوومه‌ت و وه‌زاره‌ته‌كان دابنرێن، ئه‌مه سیستماتیككردنه، نه‌ك ئه‌وه‌ى ته‌نیا به قسه باسی پێشكه‌وتن بكرێت و حكوومه‌تیش ده‌سته‌مۆى واژووی رێككه‌وتنى سیاسى بێت.\nهه‌موو هێزه سیاسییه‌كان به ده‌سه‌ڵات و به‌ناو ئۆپۆزسیۆن و ده‌ره‌وه‌ى هه‌ردوو به‌ره‌كه‌یشه‌وه، هێنده‌ى چاویان له داهات و پۆستى گرنگ بڕیوه، نیو هێنده چاویان له سیستمكردنى حكوومه‌ت و كاروبارى خه‌ڵك و یاسا و سیاسه‌ت و ژیانى كۆمه‌ڵایه‌تى و په‌روه‌رده و ته‌ندروستى نه‌بڕیوه، له كاتێكدا به‌شى زۆرى ئه‌و كێشانه‌ی كۆمه‌ڵگه‌ى كوردى دووچارى چه‌قبه‌ستوویى كردووه، كێشه‌ى سیاسی نین. به‌ڵكو كێشه‌ى كۆمه‌ڵایه‌تى و یاسا و ته‌ندروستى و په‌روه‌رده‌ن، ئه‌م تێگه‌یشتنه ئه‌وه‌مان بۆ روون ده‌كاته‌وه كه هیچ هێزێكى سیاسى و حزبێك نییه به عه‌لمانى و ئیسلامییه‌وه، بیر له داهاتووى ئه‌م كۆمه‌ڵگه‌یه بكه‌نه‌وه، مه‌گه‌ر داهاتووى حزبى و به‌رژه‌وه‌ندییه‌كانیان، بۆیه كه قسه دێته سه‌ر سیستمكردنى كاروبارى حكوومى و باج و به‌رقه‌راركردنى یاسا له هه‌موو بوارێكدا، هه‌ر حزبێك له‌لاى خۆیه‌وه شانى خۆى خاڵى ده‌كاته‌وه له به‌رپرسیارێتى له‌و كابینه‌یه‌ى كه ده‌سه‌ڵاتى له زاخۆوه تا كفرى هه‌بێت و هه‌موویشى وه‌همه.\nوا ده‌ركه‌وتووه ئه‌مجاره‌یان به‌ده‌ر له جارانى پێشوو، ئیسلامییه‌كان به خۆڕسك بكه‌ونه په‌راوێزى حكوومه‌تى داهاتووه‌وه، یه‌كه‌م له‌به‌رئه‌وه‌ى شكستیان هێناوه و ده‌نگى چه‌ند ساڵى رابردوویان نه‌هێنایه‌وه، بۆیه ئه‌و به‌ركه‌وته‌ی هه‌ڵبژاردنی جارانیان نامێنێ. خاڵێكى تر ئه‌وه‌یه كه ئیراده‌یه‌كیش هه‌یه له‌ناو ده‌سه‌ڵات كه ئه‌و قودره‌ته‌ى جارانیان پێ ڕه‌وا نه‌بینن له‌ناو حكوومه‌ت، ئه‌ویتر له‌به‌رئه‌وه‌ى له‌ڕووى سیاسییه‌وه ئیحراج بوونه له نێوان ئۆپۆزسیۆنبوون و به‌شداریكردن له ده‌سه‌ڵات و حكوومه‌ت، كامیان به باشتر بزانن و هه‌ڵبژێرن.\nئه‌مه فه‌زایه‌كى تره سه‌ری هه‌ڵداوه له دواى یه‌كه‌مین كابینه‌ى هه‌رێمى كوردستانه‌وه، به‌ڵام ئه‌م فه‌زایه هیچ له سیناریۆى كابینه‌كانى رابردوو ناگۆڕێت كه یه‌كێتى و پارتى حكوومه‌تیان پێكده‌هێنا و ئه‌وانی تر به‌ناوى بنكه‌فراوانه‌وه له په‌راوێزدا به‌شدارییان ده‌كرد، چونكه هێشتا دنیابینى سیاسیى حزبى كوردى له‌و ستایله‌ى جاران تێنه‌په‌ڕی نه‌كردووه، هه‌روه‌ها هێشتا هه‌ر ئه‌و دوو هێزه جڵه‌وى به‌ڕێوه‌بردنى حكوومه‌تیان به‌ده‌سته‌وه‌یه، چونكه ئه‌وان ئه‌زموونیان هه‌یه له كابینه دروستكردن.


ئیمیل سیوران,لوتكه‌ی ره‌شبینیی … عومه‌ر جه‌لال – Denegkan\nbyعومه‌ر\tJanuary 20, 2011\tئەدەب\nئیمیل سیوران له 8ی ئه‌پریلی ساڵی 1911 له گوندی (رازینار )له‌دایك بووه كه گوندێكی سه‌ر به (ترانسیلڤانیا)ی رۆمانیایه,باوكی خزمه‌تكاری كه‌نیسه بووه به‌ڵام دایكی به‌كه‌سێكی گومانكار ناسراوه به‌رامبه‌ر به‌ئایین , ئه‌م دژیه‌كییه كاریگه‌ری هه‌بووه له ره‌نگدانه‌وه‌ی دۆخی ئایینی (سیوران), له ساڵی 1921 رووده‌كاته (سیبیۆ) و له‌كاتێكدا باوكی سه‌رۆكی كه‌نیسه‌یه‌ك بووه, دواتر رووده‌كاته (بوخارست) بۆ خوێندنی فه‌لسه‌فه,هه‌ر له‌وێ بۆیه‌كه‌م جار تووشی نه‌خۆشییه‌كی سه‌خت ده‌بێت ئیدی به‌رده‌وام بیر له‌خۆكوشتن ده‌كاته‌وه,ئه‌م خه‌مگینیی و وه‌ڕسییه‌ی له‌ژیان وای لێده‌كات هه‌ر له‌ته‌مه‌نی 23 ساڵیدا یه‌كه‌م كتێبی خۆی به‌نێوی (له‌سه‌ر به‌رزاییه‌كانی غه‌م) ه‌وه له‌ساڵی 1934 بڵاوده‌كاته‌وه.\nبۆ وتنه‌وه‌ی وانه‌ی فه‌لسه‌فی رووده‌كاته (به‌رلین) خۆی ته‌رخان ده‌كات بۆ وتنه‌وه‌ی وانه له‌په‌یمانگای (براسلۆڤ)هه‌ر له‌وماوه‌یه‌دا زۆرێك له وتاره‌كانی بڵاوده‌كاته‌وه , به‌ڵام ئه‌وه‌ی حه‌زی پێنه‌ده‌كرد تێكه‌ڵبوون بوو له‌گه‌ڵ خه‌ڵك و هه‌میشه دوور بووه له دیمانه‌ی رۆژنامه و گۆڤاره‌كانه‌وه ,ته‌نانه‌ت هه‌میشه خه‌ڵاته‌كانی ره‌تكردۆته‌وه به‌تایبه‌ت له‌ساڵی 1988 خه‌ڵاتی (پۆل مۆران) ره‌تده‌كاته‌وه.\nكاتێك لێی ده‌پرسن نووسین بۆ ؟ ئه‌ویش ده‌ڵێت (نووسین له‌بیرچوونه‌وه‌ی شتێكه له‌پێناو ناونانی یان زانینی ,گوزارشته له‌چاوه‌ڕوانی بوونه‌وه‌رێك).\nله‌كتێبی (دانپیانانه‌كان و نه‌فره‌ته‌كان) ده‌نووسێت (یه‌كه‌م بیرۆكه‌م ئه‌وه‌بوو كه هێرش بكه‌مه سه‌ر كه‌سێك كه له‌باره‌یه‌وه بنووسم و هه‌تا سه‌رسامبم پێی).\n(سیوران) له‌قۆناغێكدا ژیاوه قسه‌ی له‌باره‌ی مۆدێرنه‌و پۆستمۆدێرنه‌وه كردووه به‌ڵام دووركه‌وتنه‌وه‌ی هه‌ڵبژاردنی داوه له‌زه‌مه‌نی خۆی,هه‌وڵی تێكشكانی مانای داوه له‌پێناو ئه‌زموونی نامانایی,هه‌روه‌ها نامۆییه‌كی قوڵی ویستووه هه‌تا په‌یوه‌ستی نه‌بێت به‌م زه‌وییه‌وه.\nچه‌مكێكی سه‌ره‌كی نووسینی (سیوران) ره‌شبینی و هه‌ستكردنی به‌رده‌وامبووه به‌ئازار و له‌زۆربه‌ی نووسینه‌كانیدا هه‌ستی پێده‌كرێت ته‌نانه‌ت له‌م چه‌ند دێره‌ی كه‌له‌باره‌ی ئازاره‌وه ده‌ینووسێت زیاتر وه‌ك كه‌سێكی غه‌مگین و ره‌شبین ده‌ناسرێت.\n(ئه‌گه‌ر ئازار بچێژی یانی تۆ مرۆیه‌كی ته‌واوی)\n(هه‌موو دیالۆگێك له‌ته‌ك كه‌سێكدا كه ئازار نه‌ناسێت پێی ده‌وترێت چه‌قه‌چناوه‌یی)\n(ئای له‌و بڕه ئازاره‌ی كه مێشكم ئاسووده ده‌كات).\nئه‌گه‌ر چی وه‌ك فه‌یله‌سوف ده‌رده‌كه‌وێت به‌ڵاَم ئه‌و دۆخه ده‌روونییه و ره‌شبینییه‌ی وای لێده‌كات كه رووه شیعر و ئه‌ده‌ب هه‌نگاو بنێ بۆ ئاسووده‌بوونی وه‌ك خۆی پێی وایه له‌فه‌لسه‌فه‌دا ماندووه و ده‌یه‌وێت كه‌مێك به‌خته‌وه‌ر بێت به‌ڵام دواتر ئه‌و به‌خته‌وه‌رییه له شیعریشدا نادۆزێته‌وه ,ژیانی له‌نێوان خه‌مگینی و ته‌نیاییدا بردۆته سه‌ر و هه‌میشه بیری له‌خۆكوشتن كردۆته‌وه.\nئه‌م فه‌یله‌سوفه زۆر په‌یوه‌سته به (نووسه‌ره خۆكوژه‌كانه‌وه) وه‌ك (نیچه و پۆل ڤالێری و بۆدلێر) هه‌میشه ئه‌وه‌ی چه‌ند جار له‌چه‌ند شوێنێك وتووه كه ده‌نووسێت (خۆتان بكوژن,به‌ڵام دوای بخه‌ن) جگه له‌وه‌ش پێی وابووه مردن كوڕی ژیانێكی هه‌تیوه,نه‌ك به پێچه‌وانه‌وه.\n(سیوران) فه‌یله‌سوفێكی شاعیربووه ,به‌ڵام به‌درێژای ته‌مه‌نی خۆی به‌كه‌سێكی غه‌مگین ناساندووه و هه‌ر دوای بڵاوبوونه‌وه‌ی یه‌كه‌م كتێبی ئیدی هه‌تا له‌ته‌مه‌نی 84 ساڵیدا ده‌مرێت مۆته‌كه‌ی خۆكوشتن وازی لێ ناهێنێت و ره‌شبینییه‌كی وای هه‌بووه هه‌تا جارێكیان ده‌نووسێت( من یه‌كه‌م په‌یامبه‌ری ره‌شبینییم).\nكاریگه‌ری به نووسه‌ر و شاعیره هیچگه‌راكانی وه‌ك (نیچه‌و شۆپنهاوه‌ر) ه‌وه زۆربووه, تا جارێكیان ده‌نووسێت(ته‌نیایی, زۆر ئاسووده‌م ده‌كات هه‌تا ئه‌و پله‌یه‌ی كه‌هه‌ر پێكگه‌یشتنێك به‌مانای له‌خاچدانم بێت),(ئێمه ته‌نیایی ده‌ناسین و ده‌زانین چییه,كاتێك گوێ له بێده‌نگی شته‌كان ده‌گرین),\nهه‌روه‌ها زۆر كاریگه‌ربووه به‌نووسینه‌كانی (شۆپنهاوه‌ر) كه‌ئه‌ویش وه‌ك كه‌سێكی ره‌شبین و غه‌مگین ناسراوه, هه‌ر ئه‌م بێزارییه‌ی وای لێده‌كات له‌وه‌ڵامی ئه‌و پرسیاره‌ی (هاملێت ) كه ده‌ڵیت (من هه‌م یان نیم) سیوران ده‌نووسێت (باشتر وایه نه‌بیت).\nج چائه‌وه‌ی له زۆر شوێندا هاوڕا بووه له‌گه‌ڵ (سارته‌ر) و سه‌رسامبووه به‌رامبه‌ر به‌نووسینه‌كانی بۆ نموونه ئه‌وه‌ی كه (سارته‌ر) ده‌ینووسێت (ئه‌وانی دی دۆزه‌خن) ره‌نگدانه‌وه‌ی لای (سیوران) هه‌یه و له‌هه‌مان كاتیشدا زۆر هاوڕایه له‌دۆزه‌خیی ئه‌وانی دی تا ئه‌و كاته‌ی ده‌نووسێت (ئه‌وی دی ناهێلێت من خۆم بم)\n(من نیم كه به كه‌ڵكی جیهان نایه‌م ,ئه‌وه جیهانه به‌كه‌ڵكی من نایه‌ت)\nهه‌ڵهاتن له خێزان\nجارێك ژیانی به (نه‌خۆشییه‌كان) پێناسه‌كردووه و هه‌رگیز ئاره‌زوی درووستكردنی خێزانی نه‌كردووه و هه‌ر خۆی ده‌نووسێت (بڕوام وایه درووستكردنی ئیمپراتۆریه‌تێك ئاسانتره لای من ,له‌درووستكردنی خێزانێك).\nبێزاربوونی له درووستكردنی خێزان و پێكه‌وه‌نانی ژیانی هاوسه‌رانه ودرووستكردنی منداڵ به‌كاره‌ساتێكی گه‌وره وێنا ده‌كات,به‌تایبه‌ت بۆ ژیانی خۆی وه‌ك ئه‌م دێڕه‌ی كه ده‌نووسێت (ده‌توانم خراپترین تاوان بكه‌م,به‌ڵام نه‌بم به باوك).\nژیانی له فه‌ره‌نسا\nئه‌م فه‌یله‌سووفه ئه‌و كاته‌ی ته‌مه‌نی ده‌گاته 27 ساڵ رووده‌كاته فه‌ره‌نسا ,هه‌ر له‌وێ وته‌یه‌كی به‌ناوبانگ ده‌نووسێت كه ده‌ڵێت (من خاوه‌نی هیچ ره‌گه‌زنامه‌یه‌ك نیم ,ئه‌مه باشترین دۆخه بۆ رۆشنبیر) و له‌و باره‌یه‌وه كتێبێكی به‌نرخ بڵاوده‌كاته‌وه‌و هه‌ر له‌سالی 1941 دا به‌نێوی(له‌باره‌ی فه‌ره‌نسا)ه‌وه\nئیدی به‌ته‌واوه‌تی رۆده‌چێته نێو رۆشنبیری فه‌ره‌نسی و ته‌نانه‌ت ده‌یچوێنێت به‌رۆشنبیرییه‌تی یۆنانی كۆن ,له ژورێكی چكۆلانه ده‌مێنێته‌وه و هه‌تا دوا ساتی ته‌مه‌نی له‌فه‌ره‌نسا به‌ته‌نیا ده‌بێت ,چ جای ئه‌وه‌ی ئیدی له‌فه‌ره‌نسا ده‌مێنێته‌وه بۆ خوێندنی دوكتۆراكه‌ی و ئه‌و ته‌مه‌نه‌ی ماوییه‌تی له‌وێدا به‌سه‌ری ده‌بات , زۆر سه‌رسام ده‌بێت به‌شاعیر و فه‌یله‌سووفه‌كانی فه‌ره‌نسا و ته‌نانه‌ت شیعره‌كانی (مالارمێی) وه‌رده‌گێڕێته رۆمانیی و گرنگی به‌كوولتور و فیكری فه‌ره‌نسی ده‌دات و به‌یه‌كێك له‌وڵاته خاوه‌ن شارستانییه‌كان ده‌ناسێنێت و تاكی فه‌ره‌نسی به‌ئازاد له‌بیروڕا پێناسه ده‌كات و شارستانییه‌تی به‌نرخ ستایش ده‌كات.\n(سامۆئیل بێكت) ی هاورێی وا پێناسه‌ی ده‌كات(نووسه‌رێكی ره‌شبین نه‌بووه,هه‌میشه تیشكێكی شینی چكۆڵانه‌بووه)هه‌ر به‌چه‌ند رۆژێك له‌دوای مردنی له‌جوڵای ساڵی 1995 دا رۆژنامه‌ی (گاردیان)ی به‌ریتانی ده‌نووسێت (ئه‌سته‌مه به بێ “سیوران” بیر له‌ئاینده‌یه‌ك بكه‌ینه‌وه كه فه‌ره‌نسییه‌كان پێیان ده‌وت “رۆح” ).\nبه‌ڕای زۆرێك له‌ره‌خنه‌گران رووداوێك ده‌گێڕنه‌وه له‌باره‌ی منداڵیی(سیوران)ه‌وه كه هۆكاری ئه‌و ره‌شبینییه‌ی زۆرتربووه له‌وه‌ی دایكی پێی وتووه (ئه‌گه‌ربمزانیبایه ئه‌وه‌نده غه‌مگین ده‌رده‌چیت به‌منداڵیی له‌باری خۆمم ده‌بردی و نه‌مده‌هێشت بێیته ژیانه‌وه)جگه له‌مه‌ش ره‌خنه‌گه‌ران پێیان ده‌ووت (پاسه‌وانی ئاسنین) به‌هۆی سه‌رچاوه‌ی ئه‌و هه‌موو ره‌شبینییه‌ی كه به نووسینه‌كانییه‌وه ده‌بینرێت.\n*له‌هه‌فته‌نامه‌ی ئه‌ده‌ب و هونه‌ری كوردستانی نوی ژماره (825) ی 40-23-3020-بلاوبووه‌ته‌وه\nPrevious وات بۆ ناردبوم ….. هــــــــــــــه‌ردی ئه‌حمه‌د\nNext فه‌رهه‌نگی ئه‌مستردام له گوێسوانه‌ی خوێندنه‌وه دا


رێكه وتننامه ی ئه وروپی بۆ به ره نگابوونه وه ی توندوتیژی دژ به ژنان به په یماننامه ی ئه سته نبول ناسراوه له ساڵی ٢٠١١ له لایه ن سه رۆك وه زیرانی یه كێتی ئه وروپا له شاری ئیسته نبوڵ له توركیا واژۆ كراوه له نێوان چل و پێنج٤٥ وڵاتدا، له وڵاتانی ویه كێتی ئه ورپا وڵاتانی ئه سكه نده نافی به مه به ستی به ره نگاری توندوتیژی دژ به ئافره تان و خێزان.\nدیاره توركیا یه كه مین وڵات بوو واژووی له سه ر بنودی ئه م رێكه وتنامه یه كردوه،\nبه ڵام پاش ده ساڵ له سه ر تێپه ربوونی واژوو كردنی ئه م لێكتێگه یشتنه له به راوری یه كی ته مووز پاشگه زبوونه وه ی فه رمی له ده زگاكانی ڕاگه یاندن لۆكاڵی و جیهانی ڕاگه یاند له ڕۆژی پێنج شه ممه ١/٧/٢٠٢١ له ڕاگه یاندراوێكدا و له سه ر زاری ره جب ته یب تا ئێستا هیچ لێدوانێك پشت ڕاستنه كراوه ته وه به ڵام لهسه ر زاری گه وره به رپرسانی ئه و وڵاته هۆكاری كشانه وه ی بۆ ئه وه ده گه رێننه وه كه گوایه رێكه وتننامه كه رێگه خۆشكه ره بۆ هه ڵكشانی رێژه ی جیابوونه وه ی هاوسه ران وهه ڵكشانی خواستی ژیانی هاوره گه زخوازی له وڵاتی توركیا.\nهه رچه نده بڕیاری كشانه وه سه باره ت به و وڵاتانه ی داخیل بوونه بۆ ناو وڵاتانی هاوپه یمان هیچ سزایه كی یاسایی له سه ر نییه ئاره زوومه ندانه یه، به ڵام بوونیان له چوارچێوه ی یاسایه كی نێو ده وڵه تیدا گرنگه بگره زه روره تێكه گرنگه چونكه زه مینه سازیه كه بۆ داهاتوو له ئاراسته كردنی بونیادنانه وه ی سیاسه تی وڵات له كار كردنی پرنسیپه كانی مافی مرۆڤ و دیموكرسی و عه داله ت یه كسانی جێنده ر و دادپه روه ری كۆمه ڵایه تی.\nئه مه خۆی له خۆێدا ئامانجێكی درێژ خایه نی ستراتیجه و پته وكردنی په یوه ندی وڵاتان كرانه وه یان به رووی دونیایه كی یه كسانیخواز دا بۆ نموونه خۆ ئه گه ر ئه مڕۆ كات له بارنه بوو لهپێش وڵاتانی هاوبه ند بۆ كاراكردنی ئه م پرنسیپانه به ڵام !له داهاتودا مه رج نییه هه مان زه مینه سازی دووباره بێته وه هه مان كه ش بێته ئاراوه هه مان ئه تمۆسفیر كه واته هاوبه ندبوون له ناو ئه وهاوپه یمانێتییه پرۆژهیه كی ستراتیجییه بۆ ئاینده ی وڵات له ڕۆشناییدا بنه ما یاساییه كانی داموده زگاكانی په یوه ست به پرسی مافی مرۆڤ،ئافره ت و مناڵ و،یه كسانی جێنده ری خاك ڕا ده بن به م بنچیینه یاساییانه. ئاراسته كان به پیری ئه و بنه مایانه ده چن و هه وڵه كان چڕ ده كرێنه وه له دارشتنی\nیاسای هاوچه رخ دوور سیمای توندو تیژی خێزانی . به م ستراتیجه و داخیل بوون له ناو هاوپه یمانی توندوتیژی دژ به ژنان، رێگا خۆشكه رێكه له كاركردن .بۆ ئامانجی درێژ خایه ن بۆ ئه وه ی كۆمه ڵگای مه ده نی و رێكخراوه یی له وڵاتان هه ڵسن به لای كه می به پێشكه شكردنی خزمه تگوزاری یاسایی و ده روونی بۆ قوربانیانی توندوتیژی له ژێر یاسای وڵاتی هاوبه ند به بێ كۆت و به ند .\nئه مه ش ئالیه تێكه بۆسنوورداركردنی توندوتیژی له ته وای جیهان چونكه كێشه ی توندوتیژی دژ به ئافره تان ته نها كێشه یه كی ناوه خۆیی نییه كێشه یه كی گڵوباڵییه باڵی كێشاوه ته سه ر ته واوی جیهان به وڵاتانی رۆژئاوایشه وه به ڵام له به ره نگاربوونه وه دا ئه وه ی له خزمه تی ئه و چینه یه خزمه تگوزارییه یاساییه كانه كه هه ر وڵاتێك موعاله جه ی جیاوازی بۆ كردوه .\nله م ئاسته دا پاشگه ز بوونه وه ی وڵاتی توركیا به ئاسانی وه رنه گیراو ناره زایه تی شه قامی توركیای لێكه وته وه به تایبه ت رێكخراوه كانی ئافره تان و كۆمه ڵگای مه ده نی و،له سه ر ئاستی جیهان دیارترینیان ناره زایه تی سه رۆكی ئه مریكی جۆن بایدنه كه به بریارێكی ناته ندروست وه سفی بریای كشانه وه كه ی كردوه.\nبه و پێیه یی ئه م رێكه وتننامه له لایه ن١٣ وڵات ته سدیق كراوه له هه مانكاتدا زۆر وڵات هه ن نه چوونه ته ژێر باری واژوو كردنی وڵاتی ئیسلامیش نه بوونه وه كو روسیا،ئازه ر باینجان به ڵام ئه وه ی به رچاو ڕوونه كه وتنه ژێر باری به رپرسیاریه تیه كی ده ولی له هه ر شۆێنێك بێ له هه ر وڵاتێك بێ گرنگه چوونكه په روازێكه بۆ دیموكراسی و بۆ جێبه جێكردنی به نده كانی مافی مرۆڤ به تایبه ت له وڵاتێك وه كو توركیا كه داخیلی ئه و هاوپه یمانه تییه بووه كه چی توندوتیژی دژ به ژنان له هه ڵكشان بووه چ جا ئه گه ر نه كه وێته ژێر به رپرسیارێتیه كی ده ولی وچاودێریه كی جیهانی كه چاوێلگه یه كی كراوه ی\nدیموكراتیه ته. كه به پێی ئاماره كان ته نها له سه ره تای ساڵی ٢٠٢٠ (٤٩٩ )ژن كوژراون و له سه\nره تای ئه م ساڵیش ٧٧ حاڵه ت كوشتنی ژنان ڕووی داوه، ئه وه ی ماوه بڵێم پرسی پاراستنی خێزانێكی ته ندروست ته نها ئه ركی یاسا نێو ده وڵه تێكان نییه ئه ركی تاك به تاكی كۆمه ڵه ئه ركی حكومه ت، رێكخراوه كان و تاكه كانی خێزانه به یه كه وه ده بێ ئه م بارته قاییه هه ڵگرن له كۆتاییدا ده ڵێین ئه وه ی ژن ده كا به شاژن تاج نییه بگره پیاوێكی میهره بانه به ره و ژیانێكی ئاسوده


Diplomatic Magazine | چه‌ند پێشنیارێك بۆ سه‌رۆكایه‌تی په‌رله‌مان\nچه‌ند پێشنیارێك بۆ سه‌رۆكایه‌تی په‌رله‌مان\nله‌م ده‌یه‌ی دوایی یه‌كێك له‌و ده‌ستگایانه‌ی له هه‌رێمی كوردستان زۆرترینجار بۆته رۆژه‌ڤ و جێی مشتومڕ و ره‌خنه‌ی كۆمه‌ڵایه‌تی، په‌رله‌مانی هه‌رێمی كوردستان بووه. هه‌موو ئه‌م قسه‌وباس و مشتومڕانه له فۆرمی وتار، چاوپێكه‌وتن، شعر، داشۆرین، كاریكاتێر، سیخۆڕمه، گۆرانی میللی، تد هه‌موویان به‌شداربوونه له دروستكردن و بیناكردنی ئه‌م ده‌ستگایه. چونكه له لایه‌ك بونه‌ته دروستكردنی هۆشیاری جڤاكی له هه‌مبه‌ر ده‌ستكاگه و ئاگایی خه‌ڵكیان به لای ده‌ستگاكه‌دا ڕاكێشاوه.\nهه‌ردی: تا ئێستاش خه‌ڵكی هیوایان به په‌رله‌ماندا بۆ ده‌سته‌به‌ر كردنی مافه‌كانیان هه‌ڵواسیوه.\nهه‌م به به‌رده‌وامی ده‌ستگاكه‌یان له نێوجه‌رگه‌ی رۆژه‌ڤ و باسوخواسی رۆژانه‌دا هێشتۆته. هه‌مش به شێوه‌یه‌كی په‌نهان و ناراسته‌وخۆ دانپێدانانێكبووه به‌م ده‌ستگایه و گرنگی له دونیای ئێمه‌دا. چه‌ند ساڵێك له‌مه‌وبه‌ر هه‌موو ئه‌و خۆپیشاندانانه‌ی له هه‌ولێر ده‌كران له به‌رده‌م په‌رله‌ماندا ته‌واو ده‌بوون. كه ئه‌مه‌ش بۆ خۆی مانا و مه‌غزایه‌كی قوڵی هه‌یه. هاتنی خه‌ڵك بۆ به‌رده‌م په‌رله‌مان، هانابردنه بۆ ئه‌م ده‌ستگایه، دانپێدانا‌نه پێی، پاشان راسپاردنێتی كه له جێی ئه‌وان له به‌رامبه‌ر ده‌سه‌ڵاتی ته‌نفیزی بێته گۆ. مه‌به‌ستمه بڵێم، به پێچه‌وانه‌ی بیری عه‌وام، كۆی ئه‌و ره‌خنه، داشۆرین و قسه‌و‌باسانه‌ی له‌م ساڵانه‌ی دوایی تا ئه‌مڕۆ له سه‌ر ئه‌م ده‌ستگایه ده‌كرێن، دواجار ده‌بنه مایه‌ی به‌هێزكردن و به‌تینكردنی هه‌م له هۆشیاری جڤاتدا، هه‌م له نێو كایه‌ی ده‌ستگایی هه‌رێمدا.\nزۆر چالاكی و هه‌نگاو هه‌ن كه ده‌شێت بنرێین و ڕۆڵیان له كاراكردنی ئه‌م ده‌ستگایه هه‌بێت هه‌م له رووی ره‌مزی، هه‌م له رووی كرده‌نی. بۆیه، له‌م گۆشه‌نیگایه‌وه، هه‌م وه‌ك هاوڵاتی، هه‌م وه‌ك لێكۆڵه‌وه‌ر و پسپۆڕی ده‌ستگا سیاسیه‌كان، به باشی ده‌زانم چه‌ند پێشنیارێك بخه‌مه به‌ر دیدتان:\nنووسه‌ر: له 10 خاڵدا، پێشنیاره‌كانی كۆده‌كاته‌وه و ئاڕاسته‌ی سه‌رۆكایه‌تی په‌رله‌مانی ده‌كات....\nیه‌كه‌م، بۆ نزیكردنه‌وه‌ی ئه‌م ده‌ستگایه له خه‌ڵك و بردنی بۆ هه‌ر شوێنێكی مه‌مله‌كه‌ت و دروستكردنی رایه‌ڵ له نێوان كۆمه‌ڵگا و ده‌ستگاكه، به باشی ده‌زانم په‌رله‌مان زه‌مینه‌سازی بۆ ئه‌وه بكات كه هاوڵاتیان مافی ئه‌وه‌یان هه‌بێت بێن وه‌ك < بینه‌ر و گوێگر> له دانشتنه‌كانی په‌رله‌مان ئاماده‌بن. هه‌مو تاكێكی وڵات مافی ئه‌وه‌ی هه‌یه بزانێت ئێوه له سه‌ر چی گفتوگۆ ده‌كه‌ن؟ چۆن گفتوگۆ ده‌كه‌ن؟ چۆن باسی گرفت و كێشه‌كانی شار و مه‌مله‌كه‌ت ده‌كه‌ن؟ له هه‌موو وڵاتێ ئه‌م مافه هه‌یه و هاوڵاتی حه‌قی په‌یڕه‌وكردنی هه‌یه. بۆیه، به باشی ده‌زانم، كه په‌رله‌مان له سه‌ر ماڵپه‌ڕه‌كه‌ی فۆرمێكی تایبه‌ت ته‌رخان بكات بۆ هه‌ر هاوڵاتیه‌ك كه خواستی ئاماده‌بوونی دانیشتنه‌كانی په‌رله‌مانی هه‌یه. كه‌سی به خواست پێشه‌كی فۆرمی تایبه‌ت پڕبكاته‌وه و رۆژ و كاتی گه‌شتنی دیاری بكرێت. به‌ڵام، په‌رله‌مان شوێنی جوگرافیای میوانه‌كان ڕه‌چاو بكات و كرێی هاتوچۆ و خواردنیان له ئه‌ستۆبگرێت.\nدووه‌م، په‌رله‌مان ڕێیوشوێنی تایبه‌تش بگرێته به‌ر بۆ پێشوازیكردنی فێرخوازان و لێكۆڵه‌وه‌ران كه به‌مه‌به‌ستی توێژینه‌وه روو له په‌رله‌مان ده‌كه‌ن. له‌م رووه‌وه هه‌م ئاسانكاری هاتنیان و چونه ژووره‌وه‌یان بۆ بكرێت، هه‌م كۆمه‌ڵێ پێودانگی دی بۆ ئاسانكاری كار و چالاكی لێكۆڵینه‌وه‌یان. بۆ ئه‌م مه‌به‌سته، په‌رله‌مان ده‌توانێت به هه‌مان شێوه له سه‌ر ماڵپه‌ڕه‌كه‌ی فۆرمێكی تایبه‌ت بۆ ئه‌م توێژه ته‌رخان بكات.\nسێییه‌م، زۆر گرنگه وه‌ك زۆرێك له په‌رله‌مانانی جیهان، په‌رله‌مانی كوردستان گرنگی به لێكۆڵینه‌وه بدات و له‌م بواره‌دا ببێته هانده‌ر. بۆ ئه‌م مه‌به‌سته، زۆر باش ده‌بێت گه‌ر په‌رله‌مان بتوانێت بۆرسێكی تایبه‌ت بۆ لێكۆڵینه‌وه ته‌رخان بكات به ناوی <بۆرسی په‌رله‌مان بۆ لێكۆڵینه‌وه>. ئه‌م بۆرسه بۆ خوێندكارانی دۆكتۆرا بێت و په‌رله‌مان بۆ ماوه‌ی سێ ساڵ و مانگانه موچه‌یه‌كی شایسته بۆ كه‌سی براوه‌ی بۆرسه‌كه ته‌رخان بكات بۆ ئه‌وه‌ی له هه‌لومه‌رجێكی گونجاودا كار و لێكۆڵینه‌وه‌كه‌ی ئه‌نجام بدات. ئه‌م بۆرسه ده‌شێت دوو، یان سێ ساڵ جارێك بێت و له ڕێگه‌ی پێشبڕكێیه‌كی زانستی و بێگه‌رد ببه‌خشرێت.\nچواره‌م، هه‌ر له بواری لێكۆڵینه‌وه و هاندانی پرۆسه‌ی زانستی، گرنگه په‌رله‌مان خاوه‌ن گۆڤارێكی زانستی وه‌رزی بێت بۆ هاندان و په‌ره‌پێدانی لێكۆڵینه‌وه هه‌م له سه‌ر په‌رله‌مان و په‌رله‌مانتاران، هه‌م له سه‌ر كایه‌ی سیاسی به گشتی بۆ نمونه له سه‌ر حزبه سیاسیه‌كان، سیسته‌می هه‌ڵبژاردن، ده‌نگدانی هاوڵاتیان، تد. بێگومان، له حاڵی حازردا <گۆڤاری په‌رله‌مانتار> هه‌یه كه له لایه‌ن یه‌كێتی په‌رله‌مانتارانی كوردستانه‌وه ده‌رده‌چێت، به‌ڵام گۆڤاره‌كه زۆر دووره له چاوه‌ڕوانی ئێمه‌ی لێكۆڵه‌وه‌ره‌وه.\nپێنجه‌م، له‌وانه‌یه كاتی ئه‌وه هاتبێت كه په‌رله‌مان كۆتایی به كولتوری پاسه‌وان بێنێت. له جیاتی پاسه‌وان و به مه‌به‌ستی باشتركردنی دۆخ و هه‌لومه‌رجی كاركردن و چالاككردنی په‌رله‌مانتاران، په‌رله‌مان بۆ هه‌ر ئه‌ندام په‌رله‌مانێك سێ گه‌نجی بڕوانامه‌دار له سێ بواری جودادا ته‌عین بكات و وه‌ك تیمێك بۆ راپه‌ڕاندنی كار و چالاكیه‌كانی یاوه‌ر و پشتیوانی بن. له زۆرینه‌ی وڵاتان، په‌رله‌مانتار، یاریده‌ده‌ریان هه‌یه كه رۆڵێكی گرنگ له هه‌ڵسوڕاندن و ڕیاییكردنی كاره‌كانیدا ده‌بینن. ئه‌م یاریده‌ده‌رانه ده‌توانن ببنه هاوكاری په‌رله‌مانتار له ئاماده‌كردنی ڕاپۆرت، بینینی خه‌ڵك و چۆنه سه‌ری مه‌یدان، گه‌ڵاڵه‌كردنی پێشنیاری یاسایی، ئاماده‌كردنی په‌رله‌مانتار بۆ گفتوگۆی نێو هۆڵی په‌رله‌مان، تد.\nشه‌شه‌م، گرنگیدان و خستنه سه‌رپێیی < دیپلۆماسی په‌رله‌مان> به كارێكی هه‌ره بایه‌خدار و گرنگ ده‌زانم. پێویسته په‌رله‌مان خودان پلان و به‌رنامه‌ی خۆی بێت بۆ دونیای ده‌ره‌وه‌یی و له‌م رووه دینامیكێكی دیپلۆماسی تایبه‌ت به خۆی بخاته‌سه‌ر پێ. له‌م ساڵانه‌ی دوایی، له ئه‌وروپا دیپلۆماسی په‌رله‌مان زۆرجار بۆته جێیی گفتوگۆ و باسی هه‌م میدیاكان و دونیای سیاسی،، هه‌مش ناوه‌نده‌كانی لێكۆڵینه‌وه و زانكۆكان.\nحه‌وته‌م، زۆر به گرنگی ده‌زانم په‌رله‌مان به‌شێكی تایبه‌تی بۆ ئامار هه‌بێت. چالاكی ئه‌م به‌شه‌ش بریتیبێت به ژماره‌ییكردنی (Quantitative) كۆی چالاكی و كاره‌كانی په‌رله‌مان. گرنگه بزانین مانگانه چه‌ند پرۆژه‌ی یاسایی له حكومه‌ته‌وه بۆ په‌رله‌مان دێت و چه‌ندیان په‌سه‌ند ده‌كرێن. له به‌رامبه‌رشدا، چه‌ند پێشنیاری یاسایی له لایه‌ن په‌رله‌مانتارانه‌وه پێشكه‌ش ده‌كرێن و چه‌ندیان ده‌خرێنه به‌رنامه‌ی كار و دواتر په‌رله‌مان په‌سه‌ندی ده‌كات. گرنگه به‌رچاو روونیه‌كمان هه‌بێت له سه‌ر ژماره‌ی راپۆرتی لیژنه‌كان، ژماره‌ی چونه سه‌ر مه‌یدانی په‌رله‌مانتاران، ژماره‌ی كۆبونه‌وه‌كانیان، ئاماده‌یی و نائاماده‌ییان، ژماره‌ی ئه‌و نامانه‌ی له لایه‌ن هاوڵاتیانه‌وه بۆ په‌رله‌مان دێت، تد.\nهه‌شته‌م، له زۆرینه‌ی وڵاتان ئه‌ندام په‌رله‌مان خاوه‌ن نوسینگه‌ی كه‌سی خۆیه‌تی و خه‌ڵك له نوسینگه‌كه‌یدا ده‌بینێت. له هه‌رێمی كوردستان، له جیاتی نوسینگه‌ی كه‌سی په‌رله‌مانتار، په‌رله‌مان نوسینگه‌ی خۆی هه‌یه و له چه‌ند شار و شارۆچكه‌یه‌دا دایناون. به‌ڵام، ژماره‌ی ئه‌م نوسینگانه كه‌من و نوێنه‌رایه‌تی هه‌موو شاروشاروچكه‌كانی هه‌رێم ناكه‌ن. بۆیه پێویسته چاوێك به ژماره و ئاماده‌ییاندا بخشێنرێته‌وه.\nنۆیه‌م، زۆر گرنگه په‌رله‌مان یان لیژنه‌یه‌ك، یان له نێو یه‌كێك له لیژنه‌كانی به‌شێكی تایبه‌ت به < سكاڵا و گازنده‌ی> خه‌ڵك ته‌رخان بكات. خه‌ڵك مافی خۆیه‌تی هانا بۆ په‌رله‌مان بێنێت له هه‌مبه‌ر ئه‌و ناحه‌قی و بێدادیانه‌ی له به‌رامبه‌ریاندا ده‌كرێت.\nده‌یه‌م، بڵاوكردنه‌وه‌ی ژیاننامه‌ی په‌رله‌مانتاران له سه‌ر ماڵپه‌ڕی په‌رله‌مان هه‌م بۆ هاوڵاتیان و هه‌مش بۆ لێكۆڵه‌وه‌ران جێ بایه‌خ و گرنگیه. بێگومان، پێشتر ئه‌م كاره كراوه، به‌ڵام زۆر به ساده‌ییبووه و له جێی خۆزگه‌ی لێكۆڵه‌وه‌راندا نه‌بوو. بۆیه، ده‌شێت له‌م رووه، به شێوه‌یه‌كی تێروته‌سه‌لتر و ده‌ستگاییانه‌تر ئه‌م كاره بكرێت.


تەندروستی جیهانی لەبارەی كشانەوەی ئەمریكا لە رێكخراوەكەیان روونكردنەوە دەدات\nرێكخراوی تەندروستی جیهانی لەبارەی كشانەوەی ئەمریكا لە رێكخراوەكەیان روونكردنەوە دەدات و دەڵێت تا ساڵی داهاتوو ئەو وڵاتە دەمێنێتەوە و رێكخراوەكە بەجێناهێڵێت.\nهەرچەندە شەوی رابردوو هەواڵێَك بڵاو كرایەوە كە ئەمریكا بە فەرمی لە رێكخراوی تەندروستی جیهانی دەكشێتەوەـ بەڵام وتەبێژی ڕێكخراوی تەندروستی جیهانی لە بەیاننامەیەكدا رایگەیاند: هەواڵی ئەوەمان پێگەیشتووە ئەمریكا بە فەرمی بە سكرتێری گشتی نەتەوە یەكگرتووەكانی راگەیانووە كە لە 6 مانگی 7 ی ساڵی 2021 ەوە لە ڕێكخراوەكە دەكشێتەوە.\nرێكخراوەكە رەتیكردووەتەوە هیچ زانیاریەكی دیكە بدات لەو بارەیەوە و دەڵێَت لە ئێستادا زانیاری دیكەمان لەلا نیە.\nبەهۆی بڵاوبونەوەی ڤایرۆسی كۆرۆنا لە وڵاتەكەی ئەمریكا لە ماوەی رابردوو زۆرترین رەخنەی لە رێكخراوەكە گرت و بە پشتیوانیكردنی چین تۆمەتباری كرد و هەر بەو هۆیەشەوە سەرۆكی ئەمریكا هەڕەشەی كشانەوەی لە رێكخراوەكە كرد كە زۆرترین پشتیوانی ماددی لە ئەمریكا وەردەگرێت.\nشەوی رابردووش رۆبێرت مینیندی، سیناتۆری دیموكراتەكانی ئەمریكا لە هەژماری تایبەتی خۆی لە تۆڕی كۆمەڵایەتی تویتەر رایگەیاند، كۆنگرێس بەلاغێكی فەرمیی لە دۆناڵد ترەمپ، سەرۆكی وڵاتەكە پێگەیشتووە و تێیدا كشانەوەی ئەمریكای بە فەرمی لە رێكخراوی تەندروستی جیهان راگەیاندوە.


پێش گەشتکردن نابێت چی بخۆین؟\n03:18 - 2022-03-13\nخواردەمەنییەکان کاریگەریی راستەوخۆیان لەسەر گۆڕانی جەستەی مرۆڤ هەیە، بەتایبەتیش ئەگەر جوگرافیامان بگۆڕین و لەڕێی فڕۆکە و گەشتی ئاسمانییەوە بچینە شوێنێکی تر، لەمبارەیەوە شارەزایان لە ئەڵمانیا ئامۆژگاریمان دەکەن کە دوو رۆژ پێش گەشتی درێژی فڕۆکە دەبێت ئاگاداری ژەمەخواردنەکانمان بین، چونکە بەهۆی بەرزبوونەوە بەرەو ئاسمان فشاری هەوا زیاتر دەبێت، کاتێک فڕۆکەکە بەسەر دەریا و شاخەکاندا رەت دەبێت گۆڕانکاریی روودەدا و راستەوخۆ کاریگەریی لەسەر جەستە دروست دەکات، بۆ نموونە لەکاتی بەرزبوونەوەی فڕۆکە مرۆڤ سەری گێژ دەخوات، دکتۆرێک دەڵێت، پێش خولەکێک سپرای لووت بەکاربهێنن تووشی ئەو سەر گێژەیە نابن.\nنابێت پێش گەشتکردن بە فڕۆکە ئەو خواردنانە بخورێن کە چەوری و کاربۆهیدراتی زۆریان تێدایە و سوور کراوەن، لەبەرئەوەی هەرسکردنیان بۆ گەدە قورسە و کاتێک لەسەر ئەو کورسیە تەسکەی فڕۆکە دادەنیشیت سووڕی خوێن چالاک نابێت و هەرسکردنی خواردنەکانیش لەسەرخۆتر دەبن، بۆیە دەڵێت: واباشترە خواردنی سووک وەک زەڵاتەی خەیار و تەماتە و کاهو و سەوزەکانی تر بخورێن.\nئەو کەسانەی کێشەی هەناسەدان و کۆئەندامی هەناسەیان هەیە نابێت لەکاتی گەشتەکانیاندا میوە وشککراوەکان بخۆن، چونکە میوەی وشککراوە پڕە لە کبریت ئەوەش گرفت بۆ هەناسەدان دروست دەکات هەروەها ئەو کەسانەی شەکرەی خوێنیان بەرزە بەهیچ جۆرێک نابێت لەو جۆرە میوانە بخۆن.\nزۆر خواردنەوەی قاوە وادەکات هەر بەڕێوەبیت بۆ میزکردن، ئەمەش بۆ ناو فڕۆکە ناگونجێت، هەورەها دەرکەوتووە خواردنەوە گازییەکانی وەک کۆکاکۆلا و پیپسی وهی تر بۆ هەناسە وەرگرتن باش نین.\nشۆکۆلاتە هاوشێوەی قاوە کافاینی زۆری تێدایە و وریاکەرەوەیە، گەشتیاری ناو فڕۆکەش پێویستی بە هێمنی و خاوبوونەوەیە بۆیە باشتر وایە لێی دوور بکەونەوە.\nسیر و مۆز بۆنیان زۆر دەڕوا و بڵاودەبێتەوە، ناو فڕۆکەش داخراوە و کاتێک کەسێک پێش گەشتکردن یەکێک لەم دوانە بخوات بۆنەکەی بۆ هەموو سەرنشیان دەچێت لەوانەیە خەڵکی پێ بێزار ببێت.\nزۆر بە دەگمەن بەرهەمە شیرەمەنییەکان لە ژەمەکانی ناو فڕۆکەدا پێشکەش بکرێن ئەگەر هەشبێت کەمێک پەنیرە، چونکە لەکاتی بەرزبوونەوە بۆ 10 هەزار کیلۆمەتر کاریگەریی نەرێنیان بۆسەر جەستە هەیە.


پەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند، – Giareng\nپەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند،\nلە سێ شه‌ممه - 16 06 2015\nپەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند، بۆ سکرتێری گشتی حدک\nهەڤاڵی هێژا، دۆستی خۆشەویست!\nئێمە بە داخ و پەژارەیەکی زۆرەوە هەواڵی لە سێدارە دانی مەنسور ئاروەند، زیندانیی سیاسیی و چالاکی حدک، لە رۆژی یەکشەممە ١٤ی مانگی ژووئەن، دوای پشتراست کرانەوەی حوکمی لە سێدارەدانی لە لایەن دادگای باڵای ئێرانمان پێ گەیشت.\nمن ئێوە لە هاوپشتیی ئەنتێرناسیۆنال سوسیالیست لە بەرامبەر ناداد پەروەرییەکی وەها دا دڵنیا دەکەمەوە. ئێمە لە تەنیشت ئێوە و گشت ئەو کەسانەی وەک مەنسور ئاروەندین کە لە ئێران هەموو هەوڵ و توانایان بۆ دەستەبەر کردنی ئازادی و مافەکانیان خستۆتە گەڕ.\nتکایە پرسە و سەرخۆشیی بێ خەوشی ئێمە بە بنەماڵە، دۆستان و هەڤاڵانی مەنسور لەم ساتەوەختە رەشە دا بگەیەنە. یاد و ناوی مەنسور نامرێ و دەبێتە هاندەری خەڵکی تر بۆ خەبات بۆ دێموکراسی و رێز بۆ مافەکانی مرۆڤ و ئازادییە بنەڕەتییەکان.\nلەگەڵ رێزی برایانە\n١٦ی ژووئەنی ٢٠١٥\nبۆ مەنسووری ئاروەندی شەهید. ئاشق\nئاگادارییەک لە لایەن کۆمیتەی دانمارکی ح د ک و بنەماڵەی شەهید مەنسور ئاروەند


بروسكەی پیرۆزبایی بۆ/ بەڕێز مەكتەبی سیاسی حزبی شیوعی كوردستان\nبۆ/ بەڕێز مەكتەبی سیاسی حزبی شیوعی كوردستان\nبەبۆنەی ( 83 ) ە مین ساڵیادی دامەزراندنی حزبە خەباتگێڕەكەتان جوانترین چەپكە گوڵ و پیرۆزباییتان پێشكەش دەكەین، لەرێگەی ئێوەشەوە ئاراستەی سەرجەم ئەندامان و هەوادارانتان دەكەین ، ئومێدەوارین ئەم یادە ببێتە هەوێنی برایەتی و یەكڕیزی زیاتری جەماوەری كوردستان لە پێناو بەرجەستەكردنی مافە رەواكانمان، جارێكیتریش ئەم بۆنەیەتان لێ پیرۆز دەكەین .\nهەر سەربەرز و سەركەوتووبن\nهەواڵ و چالاكیەكانی مەكتەبی سكرتاریەت\nوەفدێكی مەكتەبی سكرتاریەت كە پێكهاتبوو لە سەرۆك و جێگر و ژمارەیەك لە ئەندامانی مەكتەب، بەشداریان لە كۆنفراسی زانستی زانكۆی سڵاحەددین و زانكۆی (UTM)ی مالیزی و زانكۆی زانستی ئەندەنوسیا لە هۆڵی سەعد عبداللە كە بۆ ماوەی دوو بەرێوەچو، لەكۆنفراسەكەدا ژمارەیەكی زۆر توێژەر و لێكۆڵەری زانستی بە توێژینەوە و بابەتە زانستیەكانیان، پانێلەكانیان دەوڵەمەندكرد، پێویستە بوترێ ئەوە سێهەمین كۆنفراس بوو دوای ئەوەی یەكەم كۆنفرانس لە ساڵی 2015 و لە وڵاتی ئەندەنوسیا بەڕێوەچو، دووەمین كۆنفراسیش لەساڵی (2016)و لە مالیزیا ئەنجامدرا .\nرۆژی پێنجشەممە رێككەوتی (30/3/2017) وەفدێكی مەكتەبی سكرتاریەت كە پێكهاتبوو لە سەرۆك و جێگر و ژمارەیەك لە ئەندامانی مەكتەب سەردانی دەڤەری ئاكریان كرد لەچوارچێوەی سەردانەكەدا بەڕێوەبەرایەتی پەروەردە و لایەنە سیاسیەكان بەسەركرانەوە لە هەموو سەردانەكان تەئكید لەسەر ئەوە كرایەوە دەبێت پرۆسەی پەروەردە بایەخی تەواوی پێبدرێت چونكە پەروەردەیی تەندروست فاكتۆرێكی بونیادیە بۆ كۆمەڵگەیەكی تەندروست و باشتر، هەر لەمیانەی سەردانەكەدا قوتابخانەی زێڕافیش بەسەركرایەوە .\nزانكۆی كۆیە یادی (15) ساڵەی كۆچی دوای گەورە بیرمەندی كورد (مسعود محمد) بە ئەنجامدانی كۆنفراسێكی زانستی بەرز راگرت، لەچوارچێوەی كۆنفراسەكەدا، رۆژی (1/4/2017) لەهۆڵی سەرۆكایەتی زانكۆی ئاماژە پێكراو، بە ئامادەبوونی كۆمەڵێك كەسایەتی سیاسی و ئاكادیمی و مامۆستایانی زانكۆ رێوڕەسمی كۆنفراسەكە بەچەندین وتار و بابەتی مێژویی تایبەت بەو پیاوە مەزنە بەڕێوەچو، لەپاش نیوەڕۆی هەمان رۆژ و رۆژی پاشتر (2/4/2017) چەندین پانێل لەسەر بەرهەمە پڕ بەپێزەكانی ئەو پیاوە رێكخرا، پێویستە بوترێ ساڵی پاریش زانكۆی كۆیە بۆ یادی (200) ساڵەی لەدایكبوونی شاعیری گەورەی كورد حاجی قادری كۆیە كۆنَفرانسێكی بەڕێوەبرد، شیاوی باسە سەرۆك و ژمارەیەك لە ئەندامانی مەكتەبی سكرتاریەت ئامادەی رێوڕەسمی كردنەوەی ئەو كۆنفراسە بوون .\nمەكتەبی سكرتاریەت لەگەڵ بەڕێز وەزیری پەروەردە كۆ دەبێتەوە\nبەمەبەستی بەدواداچون بۆ كۆمەڵێك پرسی پەروەردەیی، وەفدێكی مەكتەبی سكرتاریەتی (ی.م) كە پێكهاتبوو لە سەرۆك و هەردوو جێگر و ژمارەیەك لە ئەندامانی مەكتەب، دوو شەممە رێككەوتی (3/4/2017) لەدیوانی وەزارەت بە ئامادەبوونی بەڕێوەبەری گشتی فێركردنی ئامادەیی و پیشەیی، بەڕێوەبەری گشتی پلان دانان، بەڕێوەبەری گشتی پێشوی پەروەردەی سلێمانی، كۆبوونەوەیەك ئەنجامدرا، لە كۆبوونەوەكەدا سەرەتا بەڕێز وەزیری پەروەردە كورتە باسێكی لەمەڕ سەفەرەكەی ئەمدواییەی بۆ كۆبوونەوەی یونسكۆ لە پاریس پێشكەشكرد، هەروەها كۆمەڵێك بابەتی تریشی خستەڕو، لە لایەن خۆیەوە بەڕێز سەرۆكی (ی،م) تیشكی خستەسەر چەند بابەتێكی گرنگ، بۆ ئەوەی گفتوگۆی لەبارەیەوە بكرێت لەوانە: -\n1- دوا بڕیاری وەزارەتی خوێندنی باڵا و توێژینەوەی زانستی لەمەڕ سەرپشككردنی دەرچوانی قۆناغی دوازدەی ئامادەیی لە هەژماركردنی یان نەكردنی هەردوو بابەتی كوردی و عەرەبی بۆ وەرگرتن، لەبەشە پزیشكی و ئەندازیاری و زانستیەكان، لەمبارەیەوە بەباش زانرا ئەم بابەتە لێوردبوونەوەی زیاتری لەسەر بكرێت، بەجۆرێك هەموو لایەنە پەیوەندیدارەكان رێكبكەون لەسەر ئالیەتێك كە لە بەرژەوەندی گشتیدابێت .\n2- دەرماڵەی هاندان، جەخت كرایەوە لەسەرئەوەی دەبێت بەزوترین كات دابەش بكرێت و ئەو گرفتانەی لە پێدانی مانگی پێشو هەبوو چارەسەر بكرێن .\n3- بەهەموو شێوەیەك هەوڵ بدرێت دۆخی پەروەردە لەو بارودۆخە ناتەندروستەی پیادا تێپەڕدەبێت رزگار بكرێت بەتایبەت بۆ ساڵی ئایندە، لەمبارەیەوە بە گرنگ زانرا حكومەت دەبێ هەنگاوی جددی هەڵبهێنێت بۆ چاكردنی باروگوزەرانی مامۆستایان و كارمەندان لەهەردوو وەزارەتی پەروەردە و خوێندنی باڵا.\n4- بەبەرنامە هەوڵ بدرێت ئەو حاڵەتە نەخوازراوانەی لێرە و لەوێ لەنێوان مامۆستایان و خوێندكاران رودەدات، بەزوترین كات چارەسەر بكرێن، بۆ ئەوەی لە راگەیاندنەكان نەكرێنە بابەت و گەورە نەكرێن، بەپێویستیش زانرا لەهەر لێكۆڵینەوەیەكی لەو شێوەیە (ی.م) قسەی خۆی هەبێت .\n5- لەبارەی دەرچوانی كۆلێژی پەروەردەی كراوە، جەخت لەسەر ئەوە كرایەوە كە دەبێت هەموو هەوڵ و رێكارێك بگیرێتەبەر تاوەكو ئەو گرفتە درێژخایەنە لە بەرژەوەندی ئەو بەڕێزانەی كە هەڵگری ئەو بڕوانامانەن یەكلابكرێتەوە .\nئەمە و كۆمەڵێك بابەتیتر قسە و باسیان لەبارەیەوە كرا، تەئكیدیش لەسەر ئەوەكرایەوە كە دەبێت هەر دوو وەزارەتی پەروەردە و خوێندنی باڵا و یەكێتی مامۆستایان، هاوڕا و هەماهەنگ بن بۆ بەرجەستەكردنی باشترین بەرنامە بۆ بەڕێوەچونی پرۆسەی پەروەردە و خوێندنی باڵا بەهەموو جومگەكانیەوە .\nگەلۆ كێشەكە لە چیدایە؟\nماوەیەك بەر لە ئێستا شێخ محەمەد كوڕی راشد ئال مەكتوم كە جێگری سەرۆكی میرنیشنی یەكگرتوی عەرەبی و سەرۆكی ئەنجومەنی وەزیران و فەرمانڕەوای دوبەی، داخوازی بۆ دامەزراندنی فەرمانبەرێك بەم مەرجانە راگەیاند : -\n1- ئامادەی تەواوی لەخۆ تەرخان كردن بۆ خزمەتی خەڵك هەبێت .\n2- شارەزایی هەبێت بەشێوەیەك كەمتر نەبێت لە هەڵمەتێكی خۆبەخشی خێرخوازانە یان كارێكی مرۆڤانەی تایبەت بە هەوڵدان بۆ دڵخۆشكردنی هاوڵاتیان .\n3- ناو و ناوبانگی لەناو كۆمەڵانی خەڵكدا باش و رەوشت بەرز و مرۆڤ دۆستانە بێت .\n4- دەبێت هەمیشە لایەنی چاكەی هەبێت و باوەڕی تەواوی بە هێز و توانای دەوروبەر و هاونیشتمانیان هەبێت .\n5- تەمەنی لەنێوان (5 بۆ 95) ساڵ بێت .\nئەم مەرجانەی ئەو پیاوە رایگەیاندووە بۆ دامەزراندنی فەرمانبەرێك، رەنگە لەخوێندنەوەی هەندێك جێگای هەڵوێستەكردن یان جۆرێك لە نمونەیی بوونی تێدا بێت، بەڵام بەدڵنیاییەوە زۆربەیان دەقا و دەق راستی تێدایە، بە بەڵگەی ئەوەی ئەو وڵاتۆكە (30-40) ساڵێك بەر لە ئێستا لمستان بوو، كەچی هەنوكە لەریزی پێشەوەی جیهانیدایە ، بێشك هزرو بیر و تێفكرینی ئەو شێخە و شێخەكانیتر كە بونیادی لەسەر خزمەتكردنی گەل و وڵات هەڵچنراوە، وایكردووە بگەنە كەشكەڵانی فەلەك، هێشتاش دڵیان ئاوی نەخواردۆتەوە و پێش بڕكێیانە لەگەڵ زەمەن بۆ ئەوەی بەردەوام لە ركێفی پێشكەوتنی جیهانیدا دانەماڵێن، بە راستی ئەو بنەمایانەی لەسەرەوە ئاماژەیان پێدراوە بۆ دامەزراندن، یان ئەو هزر و بیرەی ئەو هەموو شارستانیەت و پێشكەوتنەیان داهێناوە شایەنی چاولێكردنن، چونكە كاتێك بەراوردی نێوان خۆمان و ئەوان دەكەین، ئێمە لە زۆر بواردا لەوان دەوڵەمەندترین، وەك توانای مرۆیی، سەرچاوەی سروشتی، خاكوخۆڵی بە پیت و بەرەكەت، ئاووهەوای چوار وەرزە، ئیتر دەبێ پرسیاری ئەوە بكرێت، گەلۆ كێشەكە لە چیدایە، وایكردووە سەرباری ئەو هەموو فاكتۆرە گرنگانە ، هێشتا هەنگاوە سەختەكان نەبڕدرێت؟ بە گۆڕیە بایەكی گەرم و زەنە بەفرێك لەرزەلەرزەمان لێبێت و لێوەكانمان تەتەڵە بكات، وەك ئەوەی ئێستا تیایداین و بینا قاقای هەمومانی گرتوە، بێگومان هۆكارگەلێك هەن لە هەمویان گرنگتر لە زۆر جومگەی گرنگی ئەم وڵاتە نەتوانراوە كەسانی شیاو بۆ شوێنە شیاوەكان دابنرێت، ئەمەیان بەرپرسە باڵاكان ئۆباڵەكەی لە ئەستۆ دەگرن لەبەر ئەوەی نەیان توانیوە خۆیان لە جغزی حزبایەتی یان لاگیری و میانگیری و خزمایەتی، بنەمای ئەوەی لەبەر چاوانە لەبەر دڵانە رزگاربكەن ، یەقینیشم وایە وا بە ئاسانیش ناتوانن دەست بەرداری بن، بۆیە رۆژ لە دوای رۆژ پرۆسەی بەڕێوەبردن بەرە و داكشان دەڕوات، لەوەش خراپتر ئەوەیە درێژەی پێبدرێت و ببێتە هۆكار بۆ داخوراندنی كۆی پەیكەری دەوڵەت، دواجاریش كار بگاتە ئەوەی تێكڕای هاوڵاتیان بەبێ جیاوازی باجەكەی بدەن كە لە ئێستادا لە لێوارەكەیدایە، ئەم بارودۆخە شپرزەیە چاوخشاندنەوەیەكی جددی و لێبڕاوانەی بەتەواوی جومگەكانەوە دەوێت، رەنگە ئەو پرۆسەیە لەزەرفێكی وادا گران بێت چونكە زۆر بارگاوی بووە لەگەڵ ئەوەشدا دەكرێت لێرەوەڕا دەست پێبكرێت و ئەو بنەمایانەی شێخ محەمەدیش سودی لێوەربگیرێت .\nلقی راپەڕینی (ی،م،ك) هەشتی ئادار بەرزڕادەگرێت\nلە چوارچێوەی چالاكیەكانی یەكێتی مامۆستایانی كوردستان بۆ بەرز راگرتنی رۆژی جیهانی ژنان ، لقی راپەڕین كۆمەڵێك چالاكی بەڕێوەبرد ، بۆ ئەو مەبەستە وەفدێكی لق كە پیئكهاتبوو لە سەرۆك و ژمارەیەك لە ئەندامانی لق لە هەردوو دەڤەری رانیە و پشدەر سەردانی كۆمەڵێك ناوەندی خوێندن و باخچەی ساوانیان بەسەركردەوە و هاوكاری و رێزلێنانیان پێشكەش بە ژمارەیەك مامۆستای ژن كرد كە رۆڵیان هەیە لە بواری پەروەردەو مافەكانی ژنان ، ئەمە و سەردان و رێزلێنانەكان بووە جێگای دەست خۆشی.\nلقی خانەقینی (ی،م،ك) هەشتی ئادار بەرز رادەگرێت\nبە مەبەستی بەرز راگرتنی هەشتی ئادار كە دەكاتە رۆژی جیهانی ژنان ، لقی خانەقینی یەكێتی مامۆستایانی كوردستان بە هاوكاری یەكێتی ژنان و ئافرەتان كۆمەڵێك چالاكی جۆراجۆریان ئەنجامدا لەوانە سەردانی چەندین ناوەندی خوێندن هەروەها رێورٍەسمی رێزلێنان لە ژمارەیەك مامۆستا و بەڕێوەبەر كە رۆڵی گرنگ و پۆزەتیفیان لە بوارەكانی پەروەردە و باشكردنی رەوشی مافی مرۆڤ بە گشتی و ژنان بە تایبەتی دەگێڕن، هەر بۆ ئەو مەبەستە سمینار ی كۆڕو كۆبوونەوەشیان بەڕێوەبرد.\nجەژنی نەورۆز و رزگاركردنی كەركوك بیرۆزە\nلە جەژنی نەتەوایەتی و رزگاركردنی كەركوكدا درودوو سڵاو دەنێرم بۆ گیانی بەرزە فڕی شەهیدانی بزوتنەوەی رزگاری خوازی گەلی كوردستان و تەواوی ئازادی خوازانی جیهان، سڵاو بۆ كەس و كاری شەهیدان، لە پێشی پێشەوەی تەواوی چین و توێژەكانیتر ئەوان شایستەی ناوهێنانن ، سڵاو بۆ روحی ئەو مامۆستا ئۆغر خێرانەی كە رێگای ژیانیان بە دەست و پەنجە بڕ لە بڕشتەكانیان بۆ تەخت كردین، سڵاو بۆ ئەو مامۆستا خانەنشیانەی بەهاری تەمەنی خۆیان بەخش بە نەوە لە دوای نەوەی گەلەكەمان، جەزنە بیرۆزەش لەو مامۆستا دڵسۆزانە دەكەم ئێستا لە خزمەت رۆڵە چاوگەشەكان و لاوە رو لە ئاسۆ و داهاتوەكی باشترن، جەزنە بیرۆزە لە ئێوە دەوشێتەوە چونكە ئێوە وێڕای ملاملانێی توند و پڕ لە حەماسەتتان بە تایبەت لە سێ ساڵی رابردوو لەگەڵ دەردەری سەری و كەموكوڕیەكانی ژیان جوانترین دێرەكانی مێژوتان نوسیەوە ، سڵاو بۆ پێشمەرگە قارەمانەكان و شەڕڤانانی دوژمن و داعش بەزێن، سڵاو بۆ هەموو ئەو كوردێكی دڵسۆز لە هەر كوێ بن.\nبژی كوردستان بەردەوام بێت بەرخودان\nسەرشۆڕی بۆ دوژمنان و داگیركەران\nپڕۆژەی بەنێودەوڵەتیکردنی زمان و ئەدەبی کوردی چوە بواری جێبەجێکردنەوە\nلەو چوارچێوەیەدا، ڕۆژی چوارشەممە ڕێکەوتی (15/3/2017) بەسەرپەرشتی د.ئامانج سەعید ڕاوێژکاری وەزیری خوێندنی باڵا و توێژینەوەی زانستی لە دیوانی وەزارەت کۆبونەوەیەک بەڕێوەچو، لەو کۆبونەوەیەدا کە د. جوان جەلال بەڕێوەبەری گشتی فەرمانگەی نێردراوان و پەیوەندییە ڕۆشنبیرییەکان و، ژمارەیەک لە پسپۆڕان و شارەزایانی بوارەکانی زمان و ئەدەبی کوردی ئامادەیبون تاوتوێی لایەنەکانی پڕۆژەکە و چۆنیەتی جێبەجێکردنی کرا.\nبۆ ئەوەش لەسەرەتادا دکتۆر ئامانج سەعید کورتەیەکی لەبارەی بیرۆکەی پڕۆژەکە خستەڕو وتی: پڕۆژەی بەنێودەوڵەتیکردنی زمانی و ئەدەبی کوردی یەکێکە لە پڕۆژە گرنگەکانی وەزارەتەکەمان، کە ماوەیەکی زۆرە لە وەزارەت کاری لەسەر دەکەین و، لە دواین کۆبونەوەی ئەنجومەنی وەزارەت-یش پەسندکرا، ئاشکراشیکرد پڕۆژەکە تایبەتە بەدابینکردنی ژمارەیەک کورسی ساڵانەی خوێندن بۆ (بەکالۆریۆس، ماستەر، دکتۆرا و پۆست دکتۆرا) بۆ زمان و ئەدەب و سیاسەت و مێژوو کەلتوری کوردی بۆ خوێندکارانی بیانی، ئەوەشی ڕاگەیاند: ئەم پڕۆژەیە پڕۆژەیەکی نەتەوەیی و نیشتمانیی وەزارەتەکەمانە بۆ دابینکردنی زەمالەی خوێندنی کوردی بۆ خەڵکی بیانی بۆ ئەوەی بتوانن لە زانکۆکانی هەرێمی کوردستان بخوێنن، هەربۆیە وەزارەتەکەمان سەرجەم تێچوی خوێندنی ئەو خوێندکارانە لە زانکۆکانی کوردستان دەگرێتە ئەستۆ، د.ئامانج سەعید جەختی لەسەر ئەوەشکردەوە هاتنی خوێندکار و ستافی نێودەوڵەتی بۆ خوێندنی زمان و ئەدەب و سۆسۆلۆژیای کوردی بۆ زانکۆکانی کوردستان زۆر گرنگە، چونکە دەبێتە فاکتەرێکی گرنگ بۆ بەشداریپێکردنی خوێندکاران و توێژەری بیانی لە پڕۆسەی گەشەپێدانی زیاتری توێژینەوە لە بوارەکانی (کەلتور و کەلەپور، زمان و ئەدەب، مێژو سیاسەت)ی کوردی، ئەوەش بۆ داهاتوی نەتەوەکەمان گرنگی خۆی هەیە، لەبەر ئەوەی ئەو خوێندکارانەی کە دێنە کوردستان و لە زانکۆکانمان هەم لە ڕوی زانستیەوە بەشدارییان دەبێت، هەم لە داهاتودا دەبنە نمایندەی نەتەوەکەمان لەو شوێن و وڵاتەی کە لێوەی هاتون، لەهەمان کاتدا ئەم پڕۆژەیە دەرفەتی توێژینەوە و کاری هاوبەش لە نێوان زانکۆکانی کوردستان و ناوەندە ئەکادیمیەکانی دەرەوەی وڵات دەڕەخسێنی بۆ ئەنجامدانی توێژینەوە و پڕۆژەی هاوبەش لە ڕێگەی ئاڵوگۆڕی خوێندکاران و مامۆستایان.\nڕاوێژکاری وەزیری خوێندنی باڵا و توێژینەوەی زانستی ئەوەشی ڕاگەیاند: تێکەڵبونی کەلتوری نەتەوەکان و ئاڵوگۆڕی زانستی و، ئەنجامدانی توێژینەوە بە گروپی ڕەنگاورەنگ وەک لە ئەزموونی دنیا دەرکەوتوە ئەنجامی باشی هەبوە، بۆیە ئێمەش دەمانەوێت بگەین بەو ئامانجە و بتوانین لەو ڕێگەیەوە خزمەتێکی باشتر بە زمان و ئەدەبی کوردی بکەین و گەشەی زیاتری پێبدەین و دەنگمان بگاتە دنیا.\nلەبەشێکی دیکەی کۆبونەوەکەدا ئامادەبوان بەگرنگیەوە لە پڕۆژەکەیان ڕوانی و، بەخەمخۆریەکی گەورە بۆ خزمەتکردن بە زمان و ئەدەبی کوردی لە قەڵەمیاندا، هەروەک بە یەکەم هەنگاوی لەو جۆرە ئەژماریان کرد، کە تا ئێستا بۆ بەنێودەوڵەتی کردنی زمان و ئەدەبی کوردی نرابێت.\nهەر لەو کۆبونەوەیەدا گفتوگۆ لەبارەی ناوی پرۆژەکە و ژمارەی کورسیەکان بۆ خوێندنی (بەکالۆریۆس، ماستەر، دکتۆرا و پۆست دکتۆرا) کرا، هەروەک دەستنیشانکردنی میکانزم و ڕێکارەکانی چۆنیەتی گەیاندنی ئەو زەمالەیە بە خوێندکاران و ئارەزومەندان لە سەرانسەری دنیا قسەی لەبارەوە کراو کۆمەڵێک پێشنیاز گەڵاڵەکران.\nلە کۆتایشدا کۆبونەوەکە، گەیشتە چەند بڕیارێکی گرنگ لەبارەی میکانزم و هەنگاوەکانی جێبەجێکردنی ئەم پڕۆژەیە، لە هەمانکاتدا کۆبونەوەکە بڕیاری ئەوەشیدا پڕۆژەکە لە ساڵی خوێندنی (2017-2018) دەچێتە بواری جێبەجێکردنەوە.\nمەكتەبی سكرتاریەت كۆبوونەوەی ئاسایی لە پارێزگای كەركوك بەڕێوەبرد\nمەكتەبی سكرتاریەتی یەكێتی مامۆستایانی كوردستان كۆبوونەوەی ئاسایی خۆی ژمارە (84) لە رێككەوتی (18/3/2017) لە پارێزگای كەركوك بەڕێوەبرد، لەكۆبوونەوەكەدا گفتو گۆ لەسەر كۆمەڵێك بابەتی پەروەردەیی و رێكخراوەیی كرا،لەوانە :\nدەرماڵەی هاندان و بەردەوامیدان پێی .\nچۆنیەتی رێكخستنەوەی پرۆسەی سەرپەرشتیاری .\nكۆلێژی پەروەردەی كراوە و دوا هەوڵ بۆپەسندكردنی بڕوانامەكانی دەرچوانی خولەكانی (8-9) .\nكۆنگرەی ئاوارەكان و رەوشی پەروەردە لە هەرێمی كوردستان كە پێشنیار كراو یەكێـتی مامۆستایانی جیهان (EI) بەڕێوەی ببات .\nبڕیاری وەزارەتی خوێ،دنی باڵا و توێژینەوەی زانستی لەسەر سەرپشكردنی قوتابیان و خوێندكاران لە هەژماركردنی نمرەی هەردوو زمانی كوردی و عەرەبی لە وەرگرتن لە كۆلێژەكان پزیشكی و ئەندازیاری و زانستی ، لەمبارەیەوە بە باشزانرا پڕۆژەیەك ئامادە بكرێت وەكو چارەسەر بۆ ئەو كاردانەوانەی بۆ ئەو بڕیارە دروست بووە هەروەها كۆبوونەوەیەكی تایبەتیش لەگەڵ وەزارەتی ئاماژەپێكراو لەسەرەوە .\nداواكاری پارێزگاری كەركوك بۆ بەرزكردنەوەی ئاڵای كوردستان لەسەر دامودەزگاكانی حكومەت لەو پارێزگایە ، لەمبارەیەوە بڕیاردرا نامەیەكی پشتیوانی بۆ ئەو مەبەستە ئاراستەی بەڕێز پارێزگار بكرێت .\nوێڕایی ئەم بابەتانە كۆمەڵێك بواری رێكخراوەییش قسە و باسیان لەبارەیەوە كرا، بڕیاری پێویستیشیان لەبارەیەوە درا .\nكۆبوونەوەكەش سێ كاتژمێری خایاند\nبرای بەڕێزمان: كاك نەوشیروان مستەفا، رێكخەری گشتی بزوتنەوەی گۆڕان\nبە داخ و پەژارەیەكی زۆرەوە هەواڵی كۆچی دوایی پێشمەرگەی دێرین و هاوسەری بەڕێزتمان خوالێخۆشبوو شوعلە خانمان پێگەیشت ، هاوبەشی خەمتانین، لە پەروەردگار دەپاڕێینەوە روحی پاكیان لە بەهەشتی ئەبەدی خۆی ئۆقرە پێبگرێ و سەبوری و دڵنەواییش بە ئێوەمانان و كەس و كاری ببەخشێ و ئەم كۆستەش دوا كۆستی هەموو لایەكتان بێت .\n18 ی ئاداری 2017\nلقەكانی یەكێتی مامۆستایان (8)ی ئادار بەرز رادەگرن...\nبە بۆنەی رۆژی (8) ئادار كە دەكاتە رۆژی جیهانی ژنان، لقی هەولێری (ی.م.ك) چەندین ناوەندی خوێندنیان بەسەر كردەوە كە زۆربە دەستەی مامۆستایانیان لە رەگەزی مێینەن هەر بۆ ئەو مەبەستە لقی خانەقینی (ی.م)كۆمەڵێك چالاكی ئەنجامدا لەوانە دارچاندن، سمینار لەسەر مافی ژنان و چەندین ناوەندی خوێندنیان بەسەركردەوە هەروەها كەرتی كفری (ی.م) پیشانگەیەكی وێنەیی بۆ (55) ژنی هونەرمەند و دەست رەنگینی كردەوە، تیایدا كۆمەڵێك تابلۆی زۆر جوان خرایە رو، هەر بۆ ئەو مەبەستە لقی هەڵەبجەی شەهیدی یەكێتی مامۆستایانی كوردستان رێورەسمی رێزلێنانی بۆ ژمارەیەك بەڕێوەبەری ناوەندەكانی خوێندن و سەرپەرشتیاران و ژیانی بەرپرسی لە دامو دەزگاكانی بەڕێوەبرد، لەو رێو رەسمە وێڕای پێشكەشكردنی قەڵغانی (ی.م) بەو ژنانەی ئاماژەیان پێدراوە، هەوڵەكان (ی.م) شیان رونكردەوە لە ژێر رۆشنایی پرنسیبە نێودەوڵەتیەكان و بەرنامەی یەكێتی مامۆستایانی جیهان(EI) لەمەڕ پشتیوانیكردن لە بەدەست هێنانی مافەكان بە دیاریكراوی رەخساندنی هەلی یەكسان بۆ خوێندن بەبێ جیاوازی لەگەڵ رەگەزی نێرینە بۆ هەموو قۆناغەكان و بە بەردەوام و لەگەڵ تەمەن، پێویستە بوترێ ئەو رێورەسمە بووە مایەی رێز و پێزانین لە لایەن ئەو ژنانەوە .\nمحه‌مه‌دی مه‌لا كه‌ریم كۆچی دوایی كرد\nشه‌وی رابردوو، محه‌ممه‌د مه‌لا كه‌ریم ئه‌دیب و نووسه‌ری ناسراوی كورد، به هۆی نه‌خۆشییه‌وه كۆچی دوایی كرد.\nمحه‌مه‌دی مه‌لا كه‌ریم، كوڕی زانای ناسراو و رووناكبیری كورد عه‌بدولكه‌ریم موده‌ڕیس بوو، یه‌كێك بوو له‌و نووسه‌رانه‌ی، ساڵانێكی زۆر له نێو ئه‌ده‌ب و زمانی كوردیدا قاڵ بووبووه‌وه، به یه‌كێك له كلاسیكناسه ده‌گمه‌نه‌كانی كورد داده‌نرا.\nمحه‌مه‌دی مه‌لا كه‌ریم، هه‌ر له‌سه‌ر ئاستی عێراقیش كه‌سایه‌تی و ئه‌دیبێكی ناسراو بووه، به‌و پێیه‌ی به‌رهه‌مه‌كانی له ئاستێكی باڵادا بوو، به هۆی ئه‌وه‌ی ساڵانێكی زۆر له به‌غدا ژیاوه.\nپرسه‌ی یه‌كێتیی مامۆستایانی كوردستان بۆ به‌ڕێز مامۆستا ئه‌حمه‌د گه‌رمیانی\nپرسه‌و سه‌ره‌خۆشی خۆمان ئاراسته‌ی به‌ڕێز مامۆستا ئه‌حمه‌د گه‌رمیانی (جێگیری سه‌رۆكی یه‌كێتی مامۆستایانی كوردستان" ده‌كه‌ین، به بۆنه‌ی كۆچی دوایی دایكی به‌ڕێزتان، داواكارین له یه‌زدانی مه‌زن ره‌حمه‌تی به به‌شتی به‌رین شاد بكات و سێبوری و دڵنه‌وایی به خانه‌واده‌كه‌شتان بدات.\n09 ئازار 2017\nد.یوسف گۆران: سەرجەم کێشە شایستە داراییەکانی خوێندکارانی تواناسازی چارەسەر کرا\nد.یوسف گۆران وەزیری خوێندنی باڵا و توێژینەوەی زانستی ڕایگەیاند: سەرۆکی حکومەتی هەرێمی کوردستان ڕەزامەندی نیشاندا لەسەر خەرجکردنی بڕی (٣٠) ملیۆن دۆلار بۆ خوێندکارانی تواناسازی.\nئەو ڕاگەیاندنەی وەزیری خوێندنی باڵا و توێژینەوەی زانستی ئەمڕۆ دوشەممە، ڕێکەوتی (٦/٣/٢٠١٧) لە میانەی کۆنگرەیەکی ڕۆژنامەیدا هات، کە بۆ دامەزراوەکانی ڕاگەیاندن لە هۆڵی ڤیدیۆ کۆنفرانسی دیوانی وەزارەت ڕێکخرابو.\nلەو چوارچێوەیەدا و، لەسەرەتای کۆنگرە ڕۆژنامەیەکەدا، د.یوسف گۆران وتی: وەک ئاشکرایە لەگەڵ سەرهەڵدانی قەیرانی دارایی یەکێک لەو سێکتەرانە کە دوچاری قەیرانی دارایی بوە، خوێندنی باڵا و، بەتایبەت خوێندکارانی تواناسازی بو، بۆیە هەر لەسەرەتاوە ئێمە ئاگاداری وردەکاری هەمو کێشەکانیان بون و، بەردەوام بەدواداچونمان بۆیان دەکرد، ئەوەبو لە قۆناغی یەکەمدا توانیمان بڕی نیو ملیۆن دۆلاریان بۆ پەیدا بکەین، بەوەش توانرا بەشێک لە کێشەکانیان چارەسەر بکەین، چونکە بڕی پارەکە زۆر کەم بو.\nوەزیری خوێندنی باڵا و توێژینەوەی زانستی جەختی لەسەر ئەوەش کردەوە، وەزارەت لە هەوڵ و کۆششەکانی بەردەوام بو بۆ ئەوەی شایستە داراییەکانی خوێندکارانی تواناسازی دابین بکات، خۆشبەختانە ئەمڕۆ دوشەممە، ڕێکەوتی (٦/٣/٢٠١٧) سەرۆکی حکومەت ڕەزامەندی نیشاندا بەتەرخانکردنی بڕی (٣٠) سی میلۆن دۆلار بۆ خوێندکارانی تواناسازی بەتایبەت ئەوانەی ئێستا لە پڕۆسەی خوێندندان، د.یوسف گۆران ئەوەشی ڕاگەیاند بەتەرخانکردنی ئەو بڕە پارەیە کێشەی هەر زۆری ئەو خوێندکارانەی تواناسازی چارەسەر دەکات کە ئێستا دەخوێنن.\nلە بەشێکی دیکەی قسەکانیدا، وەزیری خوێندنی باڵا و توێژینەوەی زانستی ئاشکرایکرد، ئەو بڕە پارەیە بە سێ جار و، هەر مانگەی بڕی (١٠) ملیۆن دۆلار دێنە سەر حیسابی وەزارەت، لەهەمان کاتدا بەو پێیی فەرمانەکەی سەرۆکی حکومەتی هەرێمی کوردستان لێژنەیەکی سێ کەسی بەسەرۆکایەتی (وەزیری خوێندنی باڵا و توێژینەوەی زانستی و، بەڕێوەبەری گشتی فەرمانگەی نێردراوان و پەیوەندییە ڕۆشنبیرییەکان و، بەڕێوەبەری ژمێریاری وەزارەتی خوێندنی باڵا)، بۆ ئەوەش وەزیری خوێندنی باڵا و توێژینەوەی زانستی ڕایگەیاند: لە وەزارەت میکانزمی گونجا دادەنینین و، لەگەڵ سەرجەم ئەو زانکۆیانەش گفتوگۆ دەکەین کە خوێندکاران تێیاندا دەخوێنن بۆ ئەوەی بڕی پارەکانیان بۆ ڕەوانە بکەین، واتا لەم پڕۆسەیەدا خوێندکار پەیوەندی بەپێدانی کرێی خوێندنی بەزانکۆ نابێ، بەڵکو وەزارەت خۆی ئەو کارە ڕایی دەکات، لەوەشدا د.یوسف گۆران مژدەی بەخوێندکارانی تواناسازیدا کە ژمارەیان (٨٠٠) خوێندکارە کێشەکانیان چارەسەر کرا.\nهەر لەو کۆنگرەیە ڕۆژنامەیەدا د.یوسف گۆران وەزیری خوێندنی باڵا و توێژینەوەی زانستی سوپاسی هەمو ئەو لایەن و لێپرسراوانەی کرد، کە هاریکاریانبون بۆ چارەسەرکردنی کێشەی شایستە داراییەکانی خوێندکاران، لە پێشەوەیان سەرۆک و جێگری سەرۆکی حکومەتی هەرێمی کوردستان، سکرتاریەتی ئەنجومەنی وەزیران، وەزارەتی دارایی و ئابوری و، بەڕێوەبەرە پەیوەندارەکان لە دیوانی وەزارەت، کە هەموان پێکەوە لەو پرۆسەیە بەشدار و هاوکار بون بۆ تەرخانکردنی ئەو بڕە پارەیە.\nلە کۆتایدا، وەزیری خوێندنی باڵا و توێژینەوەی زانستی ڕایگەیاند: لەم مانگەوە دەست بەچارەسەرکردنی ئەو کێشەیەی خوێندکاران دەکەین، چونکە لە ڕابردودا ئەو کێشەیە ناوبانگێکی خراپی بۆ ئێمە دروست کردبو، بەڵام لێرە بەدواوە هەنگاوی باشتر لەگەڵ زانکۆکان دەچینە پێشەوە، بەشێوەیەک هەوڵ دەدەین پڕۆژەی هاوبەشیشمان هەبێ.\nکلیک لێرە بکە بۆ بینینی دەقی فەرمانەکەی سەرۆکایەتی ئەنجومەنی وەزیران بۆ تەرخانکردنی بڕی (٣٠) ملیۆن دۆلار بۆ خوێندکارانی تواناسازی...\nکفری: پێشانگایەک بۆ (٥٥) خانمە شێوەکار لەسەر ئاستی ھەرێمی کودستان دەکرێتەوە\nگروپی کیژانی شێوەکارانی کفری بەھاوبەشی کۆلێژی ھونەرە جوانەکانی زانکۆی سلێمانی و ژمارەیەک خانمە ھونەرمەندی شاری سلێمانی بەبۆنەی ٨ی مارس رۆژی جیھانی ژنانەوە و لەژیر دوشمی ژن و رەنگ و ئازادی سێینەیەکی لێکدانەبڕاون لە گەلەری کفری بەڕێوەچوو.\nلەسەرەتای پێشانگاکەدا 'م.گولٓالە حەمید' سەرۆکی گروپی کیژانی شێوەکارانی کفری لە وتەیەکدا ڕایگەیاند "سڵاو لە پێَشمەرگە.. سڵاو لە ٨ی مارس و تەواوی ژنانی دونیا.. پیرۆزە ٨ی مارس رۆژی جیھانی ژنان..ئامادەبووانی بەڕێز زۆر بەگەرمیی بە خێرھاتنی ھەموو لایەکتان دەکەین، سوپاسی ئامادەبوونتان دەکەین، بەتایبەت ئەو میوانانەی رێگایەکی دووریان بڕیوە.\nبەڕێزان بێئەوەی درێژەی پێبدەین لەماوەی رابردوودا وەک گروپی کیژانی شێوەکاری کفری توانیومانە کۆمەڵێک کارو چالاکی چۆنایەتی ئەنجام بدەین، کە بەرای زۆرینەی ھونەرمەندان و ھونەردۆستان جێگای ھەڵسەنگانی ئەرێنی بووە، ئەم پێشانگایەش کە (٥٥) شێوەکار لە شارە جیاجیاکانی کوردستان بەشداربوونە، دەکاتە ٣یەمین پێشانگای گروپەکەمان، سەرەڕای کردنەوەی خول و سازدانی ژمارەیەک سیمیناری زانستی، بڕیارمان وایە ئەم ڕێرەوە بۆ برەودان بە ھونەر و جوانی و داھێنان درێژە پێبدەین.ۆلەماوەی داھاتوودا بەھاوکاری پەلەمانتارانی کورد پێشانگایەک بۆ بەرزراگرتنی یاد و بیرەوەری ئەنفال دەبەینە ھۆڵی پەرلەمانی عێراق و تاوەکو تراژیدیا و مەینەتیەکانی میللەتەکەمان لەرێگەی ھونەرەوە ئاراستەی عەقل و روحی نوێنەرانی ئەو دەوڵەتە بکەین کە بەرپرسە لە جینۆسایدکرنمان، ھەروەھا چەندین پرۆژەو کارو چالاکی ترمان لە پێشە.. لێرەشەوە بە ئێوەی ئازیز و خەڵکی پەرۆشی ھونەر و داھێنان رادەگەیەنین، گروپەکەمان روولەبەر فراونییە چ لە رووی چەندایەتییەوە چ لە رووی نەوعییەوە. ھەڵبەتە ئەم کاروانە سەرکەوتوەی ئێمە بەبێ ھاوکاری و یارمەتیدانی چەندین دەزگاو کەسایەتی خەمخۆر و خۆنەویست نەیدەتوانی درێژە بکێشێ و بەردەوام بێت دیارترینیان رێکخراوی ھاوکاری ئەڵمانی و ئیدارەی گەرمیان و قایمقامیەتی قەزای کفری و شارەوانی کفری و بەڕێوەبەرایەتی گشتی رۆشنبیری گەرمیان.. لێرەشەوە لە ناخی دڵەوە سوپاسیان دەکەین.. فەرموون ئێستاش پێشانگاکە لەلایەن خانمە شێوەکار "ئەفراح خان" دەکرێتەوە، ئەم خوشکە ئازیزەمان وێرای ئەوەی خاوەن پێداویستی تایبەتە کەچی بەداھێنانە جوانەکانی سەرساممان دەکا..\nراگه‌یه‌ندراوی ئه‌نجوومه‌نی ته‌نفیزی یه‌كێتیی مامۆستایانی كوردستان له‌سه‌ر پێداچوونه‌وه به پاشه‌كه‌وتی موچه\nپرسه‌ی یه‌كێتیی مامۆستایانی كوردستان بۆ به‌ڕێز مامۆستا هادی\nبه ناوی ئه‌ندامانی مه‌كته‌بی سكرتاریه‌ته‌وه پرسه‌و سه‌ره‌خۆشی خۆمان ئاراسته‌ی به‌ڕێز مامۆستا هادی ئه‌ندامی لقی شارباژێری یه‌كێتیی مامۆستایان ده‌كه‌ین به بۆنه‌ی كۆچی دوایی برای به‌ڕێزتان، داواكارین له یه‌زدانی مه‌زن ره‌حمه‌تی براتان به به‌شتی به‌رین شاد بكات و سێبوری و دڵنه‌وایی خانه‌واده‌كه‌شتان بدات.\nEducation International’s Shashi Bala Singh added: “I am very glad to note that KTU and ITU joined together to build peace and inclusive education.”


کەمپەینی ناوی من ناوی دایکمە ڕوونکردنەوە دەدات – chawyxelk.org\nکەمپەینی ناوی من ناوی دایکمە ڕوونکردنەوە دەدات\nئەمڕۆ، ١٩-٧-٢٠٢١ کەمپەینی ناوی من ناوی دایکمە ڕوونکردنەوەیەکی پێویستی بڵاوکردەوە سەبارەت بە کەمپەینی ناوی من ناوی دایکمە، ئەوەش دوای ئەوەی لەسەر پرۆژە یاسای هەموارکردنەوەی یاسای کارتی نیشتیمانی لە زۆرێک لە پەیج و میدیاکان هێرشێکی زۆر کراوەتەسەر یەکێک لە ئەندامی کەمپەینەکە ئەویش پەرلەمانتار (ڕێزان شێخ دلێر)ە.\n” ڕوونکردنەوەی پێویست سەبارەت بە کەمپەینی ناوی من ناوی دایکمە:\nمێژووی دروستبوونی کەمپەین و هۆکاری دروستبوونی ئەم کەمپەینەکە :\nسەرەتا بە دەستپێشخەری هەردوو ڕێکخراوی خەڵك بۆ گەشەپێدان ( PDO) و ڕێکخراوی ئێمە بۆ گەشەپێدانی مرۆیی، لە ئەنجامی کاری مەیدانی لە دوای هێرشەکانی دەوڵەتی ئیسلامی ( داعش) و کاری زیاتر لە ٥ ساڵی هەردوو ڕێکخراو، سەرەتا لەگەڵ ژنانی ڕزگاربووی ژێر دەستی داعش و دوای چەند ساڵ کێشەی لەدایك بوونی منداڵان لە شەڕەدا و بوونی دۆسیەکانی دایکان و منداڵان گفتوگۆی چڕ و پڕ لەگەل ڕێکخراوی هاوبەشدا ڕێکخراوی فریاگوزاری میلەتی نەرویج ( NPA)، وە تیشک خستنە سەر ئەم پرسە لەلایەن هەر سێ ڕێکخراوەوە بە گرنگ زانرا .هەر بۆ ئەم پرسەش کەمپەینێکی تایبەت بە بوونی مافی دەستنێشانکردنی ڕەچەڵەکی منداڵ لە لایەن دایکەوە وە دەستنیشانکرا.\nلە ڕۆژی ٥/١٢/٢٠١٨ یەکەم کۆبوونەوەی کەمپەین ئەنجامدرا وە هەر سەرەتا بەداواچوونی ووردی یاسایی و کۆمەڵایەتی بۆ پرسەکە کرا هەر ئەو کات تاکە یاسا یاسای کارتی نشتیمانی سالێ ٢٠١٦ بوو کە لە ناو کەمپەیەکەدا هەمواری وردی بۆ نوسرایەوە و دوای سەدان کاتژمێر لە گفتوگۆ و پەیوەندی بە زانکۆی سلێمانی کۆلێژی یاسا و وەرگرتنی ڕاو بۆچونی پسپۆرانی یاسایی و چەند دادوەری بەرێز لە دوو کۆبونەوەی تایبەت دا کە گفتۆگۆی زۆری لەسەر کرا و وە دراسەیەکی کورت کرا لە لایەن دکتۆر فاروق عبەدوڵا وەك پرۆفیسۆر لە فقی ئیسلامی و دۆزینەوەی ڕێگەچارە بۆ پرسەکە، هەروەها ڕێکخستن و ئەنجامدانی چەندین کۆبوونەوەی ڕاوێژی و پشتیوانی بۆ کەمپەینەکە لە هەریەك لە شارەکانی هەرێم و بەغداد .. شایەنی باسە لە لە ڕۆژی ١/٦/٢٠٢١ ڕێزان شێخ دلێر وەك ئەندامی کەمپەین کۆبونەوەیەکی تایبەت و فراوانی لە ئەنجومەنی نوێنەرانی عێراق ڕێکخست بۆ تاوتۆکردن و هێنانی پشتیوانی لە پرۆژە پێشنیارەکە، کە تیدا گۆرانکاری یاسایی و هەمواری تیادایە کە دایکان لە کاتی ئامادەنەبوونی باوکاندا مافیان هەبێت ڕەچەڵەکی منداڵ دیاری بکەن، یاسایی کارتی نێشتیمانی بە تەواوی ئەو مافەی لە دایك زەوتکردوە لە هەر یەك لە مادەکانی ١٩ و ٢٠ یاساکە پێشنیاری زیاکردنی ناوی دایك کراوە، ئەمەش ئەوە ناگەیەنیت کە ئەم کەمپەینە مەبەستی لێسەندنەوەی ئەو مافەیە کە ئێشتا باوك هەیەتی بەلكۆ بەهەمان شیوەی باوکان دایکان هەمان مافیان هەبیت ئەویش مافی دەستنیشانکردنی ڕەچەلەکە .. لە هەر یەك لەو کۆبونەوە بەرفراوانانەی کە کەمپیەن ڕێکیخست چ لە هەرێم چ لە عێراق بە تایبەتی بەغداد پشتیوانی زۆرکراو وە لە کاتیكی گونجاودا ناوی پەرلەمانتار، ڕێکخراوەکانی مافی مرۆڤ،ڕیکخراوەکانی ژنان وڕیکخراوە جیهانیەکان بڵاودەکەیەنوە وە سوپاسی پشتیوانیان دەکەین کە ئەوان لە ئێشتادا خاوەنی ئەم کارەن لەگەڵمان..\nئەوەی لەم ڕونکردەوەیەدا ئامانجمانە باسی بکەین ئەوەیە کە لە دوو هەفیەیە کۆتایدا خاتوو ڕێزان چ وەك کەسایەتی چ وەك پەرلەمانتارلە کە لە دوای پێشکەشکردنی پرۆژە پێشنایرەکە بە سەرۆکی پەرلەمانی عیراق و دانی لێدوان لەسەر پرسەکە کەوتوەتەبەر هێرشێکی ناڕەوا وە ئەو وەك تاك ناوی دێت و داواکانی کەمپەینەکە بە هەڵە لە سۆشیال میدیادا پرۆپاگەندای هەڵەی بۆ دەکرێت ، هەر بۆیە ئیمە بە گرنگمان زانی ڕوونکردنەوە لەسەر ئەوە بدەین کە سەرەڕای ئیدانەکردنی هێرشەکان ڕایدەگەیەنین کە خاتوو ڕیزان شێخ دلێر بە تەنها دەستی بەم کارە نەکردەوە بەڵکۆ بە شیوەیەکی ڕیکخراو و بە تیم کراوە وەك کەمپەین..\nلێرەدا بە کورتی گرنگە هۆکاری دەستنێشانکردنی گروپێكی بچوك بۆ کاری چڕ پڕ لەسەر ئەم کە لەم بەڕێزانە پێكهاتوون : ڕازاو محمود فەرەج وەك پسپۆر لە بواری یاسا و هەم وەك ئەندام پەرلەمانی پێشوو لە پەرلەمانی کوردستان، ڕێزان شێخ دلێر وەك کەسێكی یاسایی و بوونی ئەزموونی پەرلەمانتاری لە پەرلەمانی عێراق و بوونی تۆڕیکی بەهیز لە دەوری کارەکانی لە پەرلەمانی عێراق و دواتریش دەستنیشانکردنەوەی وەك پەرلەمانتاری عێراق گرنگی خۆی هەبوو بۆ بردنە پێشەوە کارە یاسایەکانی کەمپیەنەکە، گەشە دارا حەفید وەك پسپۆری یاسایی و ئەندامی پێشووی دوو خولی پەرلەمان و سەرۆکی لیژنەی ژنان و ئەزموونی لە بردنە پێشەوەی یاسای بەرەنگاربونەوەی توندوتیژی خێزانی، تەلار لەتیف وەك پاریزەرێکی بەئەزمون لە مەیدانی کارکردن لەسەر پرسە یاسایەکانی تایبەت بە ژنان و ئەندام پەرلەمانی خولی پیشووی پەرلەمانی کوردستان و هەمان کات ئەندام لە ڕێکخراوی یەکێتی ژنان، یەکیەتی ژنان کە لە ساڵی ٢٠٠٩ پرۆژە پێشنایریان کردبوو بۆ ئەم پرسە وە ئەزموونی خۆیان وەك ڕێکخراو بۆ گۆڕانکاری لەو یاسایانەی تایبەتە بە پرسەکانی ژنان، شۆخان ئەحمەد وەك پاریزەیکی بە ئەزموون لەسەر پرسەکانی ژنان و بەڕیوبەری ڕێکخراوی هاریکاری یاسایی ژنان وەك تاکە ڕێکخراو لە هەریمێ کوردستان پاڵپشتی یاسایی دەکەن بۆ ژنان و هەمان کات چاودێری وەردی یاسایی توندوتیژی خێزانی، سۆما یاسین وەك پارێزەر و ئەندامی یەکیەتی ژنان هەمان کات وەك پارێزەرێكی خۆبەخش بۆ پشتیوانی لە دۆسیەکانی ژنان و بڵاوکردنەوەی هۆشیاری یاسایی لە شاری سلێمانی نازە شێروان وەك کۆمەڵناس و بوونی دۆسیەکانی تایبەت بە توندوتیژی و هەمان کات کارکردن لەسەر بوونی کێشەی منداڵ لە کاتی نەبوونی ئامادەیی باوکان بۆ ئەم پرسە ، بەهار عەلی وەك بەڕێوبەری ڕێکخراوی ئیمە و بەهار موونزیر وەك بەڕێوبەری ڕێکخراوی خەڵك بۆ گەشەپێدان و هەمان کات وەك ڕێکخەری کەمپەیەنەکە..\nکەمپەینی ناوی من ناوی دایکمە


بۆچی سیڤەر جێبەجێنەکرا؟\nڕوخانی ئیمپراتۆییەتەکەی تزاری ڕوسیاو سەرکەوتنی کۆمۆنیستە بۆڵشڤیکەکان بەسەرکردایەتی ڤلادیمێر لینین لە ئۆکتۆبەری ١٩١٧ یەکێکە لە هۆکارە هەرە سەرەکییەکانی بەهێزبوونی ناسیونالیستە تورکەکان بە سەرۆکایەتی مستەفا کەمال‌و شکستهێنانی بەندو ماددە پەیوەندارەکان بە پرسی کوردستان‌و ئەرمینیا. ڕوسیا لە شەڕی یەکەمی جیهانی وەک لایەنێکی سەرەکی لەو هاوپەیمانەدا بەشداربوو کە لە دژی ئەڵمان‌و عوسمانییەکان لە جەنگدا بوو. پێش هاتنی کۆمۆنیستەکان بۆ سەر حوکم بەشێکی زۆر لە باکورو ڕۆژهەڵاتی ئەوەی ئێستا پێیدەگوترێت تورکیا لە ئاکامی شەڕ کەوتبوە ژێر دەستی ڕوسەکان، وەک ناوچەکانی قارس، تراپیزۆند، ئەرزڕۆم، ئەرزنجان، موش، بەتلیس‌و وان. ڕوخانی تزار کشانەوەی هێزە ڕوسییەکانی لێکەوتەوە بەمەش ئەو ناوچانە کەوتنەوە دەست هێزە عوسمانییەکان‌و قوڵاییەکی جوگرافی ستراتیجیان بە هێزە سەربازییە شکستخواردوەکەی عوسمانییەکان بەخشی. هێزەکانی ئەم ناوچانە بەهۆی دووریان لە بەرەکانی شەڕ بە سەلامەتی‌و ڕێکخراوی مانەوە کە دواتر بوون بە ناوکی ئەو هێزانەی کە ناسیونالیستە تورکەکان لە شەڕی ڕزگاری تورکیا کەڵکیان لێوەرگرتن.\nئەگەر شۆڕشی ئۆکتۆبەری کۆمۆنیستەکان نەبا بەشێکی زۆر لەو ناوچانە هەر لە ژێر دەستی ڕوسەکان دەمایەوە. ئەگەری داگیرکردنی تەنگەژەی بۆسفۆرو دەردەنیلیش لەلایەن ڕوسەکانەوە هەبوو بەمەبەستی گەیشتن بە دەریای ناوەڕاست چونکە لە مێژبوو ڕوسەکان لە ئەگەری ڕوخانی عوسمانییەکان کردبوویان بە ئامانجی خۆیان، هاوکات جۆرە پێکهاتنێکیش لەنێوان ڕوسیاو بەریتانیاو فەڕەنسا لەسەر ئەم ئەگەرە هەبوو. لەپاڵ ئەمانە، ڕوسەکان لە سەروبەندی شەڕدا بەڵێنیان هەم بە کوردەکان هەم بە ئەرمەنەکان دابوو کە هاوکاری‌و کۆمەکی سەربازیان بکەن لە دژی عوسمانییەکان. لەبەرئەوە بەشێکی زۆر لە ئەرمەنییەکان‌و هەندێک لە کوردەکان لەگەڵ ڕوسەکان هاوسەنگەر لەدژی عوسمانییەکان لە جەنگدابوون. بەمەش، کوردەکان‌و ئەرمەنەکان پاڵپشتێکی سەرەکیان لەدەستدا.\nکۆمۆنیستەکان هەر لەگەڵ هاتنە سەر حوکم پێکهاتنەکەی سایکس-پیکۆی ١٩١٦ ی نێوان بەریتانیاو فەڕەنسەیان لەمەڕ دابەشکردنی پاشماوەی دەوڵەتی عوسمانی ئاشکراو شەرمەزار کرد. ئیدی ڕێکەوتنەکە بایەخێکی ئەتۆی تەنانەت لای بەریتانی‌و فەڕەنسەییاکانیش نەما. بەڕوخانی تزاری ڕوسیا، یەکێک لە بکەرە هەرە سەرەکییەکانی شەڕی یەکەمی جیهانی، ڕوسیا، لە گۆڕەپانەکە نامێنێت. ئەمەش سەنگ‌و پێگەی بەریتانیاو فەڕەنسا هێندەی دیکە لە هاوکێشەکان زیاد دەکات بەتایبەت لە دابەشکردنی پاشماوەی دەوڵەتی عوسمانی کە کوردستان بەشێک بوو لێی. بەڵام، ئاشکرابوونی سایکس-پیکۆ و نەمانی ڕوسەکان لە گۆڕەپانەکە دەبێتە سەرەتای ململانێکانی نێوان دوو زلهێزەکە لەسەر پاشماوەی دەوڵەتی عوسمانی بەتایبەتی دوای ئەوەی کە بەریتانیا تەواوی ولایەتی موسڵ داگیردەکات‌و نایەوێت دەستبەرداری بێت بۆ فەڕەنسییەکان کە بەپێی سایکس-پیکۆ دەبا بەشی هەرە زۆری بەر فەڕەنسییەکان کەوتبا.\nدوای کۆتایی شەڕو مۆرکردنی ئاگربەستی مودرۆس لەنێوان دەوڵەتی عوسمانی‌و هێزە هاوپەیمانەکان بەشێکی زۆر لەو ناوچانەی کە بەشێک بوون لە دەوڵەتەکە کەوتنە ژێر دەسەڵاتی ڕاستەوخۆ یان ناڕاستەوخۆی هێزە هاوپەیمانەکان. پاش مۆرکردنی پەیمانی سیڤەر ئیدی بەریتانیا بە فەرمی میزۆپۆتامیاو باشوری کوردستان‌و ئوردن‌و فەلەستین (ئیسرائیل)و حیجازی بەرکەوت. فەڕەنساش سوریاو لوبنان‌و بەشێکی زۆر لە باشوری تورکیای ئێستای پێدرابوو، وەک ناوچەکانی جەزیرە (لە باکوری کوردستان)و ئەسکەندەرۆنەو سیلیسیە (Cilicia). ئیتاڵیا پێگەی لە ئەنتالیا بوو بەڵام بە قوڵایی تورکیا تا قۆنیاو بورسەی بەرکەوتبوو. یۆنان لە هەموو هاوپەیمانەکان بێهێزتر بوو بەڵام لە هەموویان زیاتر چاوی لە خاکی تورکیا بوو چونکە بە سەرزەمینی شەرعی باوانی خۆی دادەنا، پێگەی سەرەکیان لە ئەزمیر (سمیرنا) بوو بەڵام دەوروبەری هەردوو تەنگژەی بۆسفۆرو دەردەنیلی لێدەرچێت کە هێزەکانی هاوپەیمانانی لێبوو بەشی ئەوڕوپای تورکیای ئێستا، کە ناسراوە بە سرەیس (Thrace) درابوو بە یۆنان. ئەوەی مابۆوە ناوچەیەک بوو لە خواروی ئەنقەرەوە بۆ کەنارەکانی دەریاش ڕەش لەگەڵ ئەستەمبۆڵ، کە بەپێی سیڤەر بڕیاروابوو ئەو تورکیایەی لەسەر دروست ببێتەوە کە دەبێتە جێگرەوەی دەوڵەتی عوسمانی. دیارە لەو نێوەشدا دوو ناوچەش بۆ کوردەکان‌و ئەرمەنیەکان دەستنیشانکرابوو. دەوڵەتە ئەرمەنیەکەش بڕیاروابوو لە ویلایەتەکانی ئەرزڕۆم‌و تراپیزۆندو وان‌و بەتلیس دروستبکرێت کە ئەمەش مشتومڕی لەگەڵ کوردەکان لەسەر کەوتەوە چونکە بەشێک لەو ناوچانە کوردەکان وەک بەشێک لە کوردستانیان دادەنا.\nپێش مۆرکردنی پەیمانی سیڤەر، مستەفا کەمال، ئەفسەر لە سوپای عوسمانی، لە نۆڤەمبەری ١٩١٩ دوای هەڵوەشانەوەی سوپاکەی دەگەڕێتەوە بۆ ئیستەمبۆڵ‌و ژێردەستیی‌و داگیرکاریی وڵاتەکەی بە چاوی خۆی دەبینێت. ئەو لەگەڵ چەند ئەفسەرێکی دیکەی سوپا قسەدەکات‌و بڕیاردەدەن کە بەرەو ئەنادۆڵ بەڕێبکەون بۆ خۆڕێکخستن‌و بەرەنگاربوونەوەی هێزی هاوپەیمانان. پێش گەیشتنی مستەفا کەمال، تورکەکان لە ئەنادۆل چەندین گروپ‌و ڕێکخراوی چەکدارییان دروستکردبوو، کاتێک دەگاتە ئەماسیا بە خەڵکەکە دەڵێت کە سوڵتان لە ئیستەمبۆڵ ئەسیرەو نوێنەرایەتی گەلی تورک ناکات. مستەفا کەمال زوو دەچێت بۆ بارەگای جەنەڕاڵ کازم قەرەبەکر، فەرماندەی فەیلەقی پازدە، لە ئەرزڕۆم کە لە ڕۆژهەڵاتی تورکیا نیشتەجێبوون‌و لەبەر پاشەکشەی ڕوسەکان کەم تا زۆر وەک خۆی مابۆوەو ژمارەیان هەژدە هەزار سەربازێک دەبوو. جەنەڕاڵ قەرەبەکر هەموو هێزەکانی خۆی دەخاتە ژێر فەرماندەیی مستەفا کەمال، ئەمەش بە گرنگترین خاڵی وەرچەرخان دادەنرێت لە شەڕی سەربەخۆی تورکیا.\nهەر لە ئەرزڕۆم مستەفا کەمال کۆنگرەیەک لە جولای ١٩١٩ دەبەستێت کە وەک سەرۆکی کۆنگرە هەڵدەبژێردرێت. کۆنگرە بڕیار لەسەر سنورێکی نوێ بۆ دەوڵەتی عوسمانی دەدات کە هەموو ئەو ناوچانە لەخۆدەگرێت کە وەک ناوچەی تورکنشین ناویان هاتوەو پێش مۆرکردنی ئاگربەستی مودرۆس لەژێر دەستی عوسمانییەکاندا بووە، ئەمەش تەواوی کوردستانی باکورو باشورو ڕۆژئاوا دەگرێتەوە. حکومەتێکی کاتیش بە سەرکردایەتی مستەفا کەمال پێکدەهێنرێت‌و ئەنقەرە دەکرێت بە پایتەختی حکومەتەکە. بەشێکی زۆر لە تورکە ناسیونالیستەکان ئیستەمبۆل بەرەو ئەنقەرە بەجێدەهێڵن، لەوانەی عیسمەت‌و فەیزی بەگ کە هەردووکیان لە دوای یەک سەرۆک وەزیران بوون لە ئیستەمبۆڵ، بەمەش سوڵتان هێندەی دیکە شەرعیەت لەدەستدەدات. حکومەتەکەی ئەنقەرە لە ئەپریلی ١٩٢٠ هەڵبژاردنێک ڕێکدەخات‌و پەرلەمانێک پێکدێنن کە مستەفا کەمال بە سەرۆکی دەوڵەت هەڵدەبژێرن، لەو ساتەوە ئیدی حکومەتەکەو بزوتنەوەکەی ئەنقەرە وەک ناسیونالیستە کەمالیستەکان دەناسرێن.\nیەکەمین دەوڵەت کە پەیوەندی دۆستانە لەگەڵ دەسەڵاتی کەمالیستەکان لە ئەنقەرە دروستبکات کۆمۆنستەکانی مۆسکۆ بوون. لەسەر بنەمای دوژمنی دوژمنم دۆستمە، حکومەتەکەی مۆسکۆ حکومەتەکەی ئەنقەرەیان وەک دۆستێک تەماشادەکرد. کۆمۆنیستەکان بانگەشەی ڕوخانی سەرمایەداریان دەکرد، لەو سۆنگەیەشەوە هاوکاری‌و پشتیوانی کەمالیستەکانیان دەکرد کە دژی هاوپەیمانە سەرمایەدارەکان لە ململانێ دا بوون. کۆمۆنستەکان دەیانویست تورکیا بۆ ئەوان ببێتە بەربەستێک، لەو میانەدا، بارەگاو سەنگەرەکانیان لە ئەرمینیا چۆڵکردو چەک‌و تەقەمەنیان بەخشییە کەمالیستەکان. ئەمەش ڕێگەی خۆشکرد بۆ شکستی ئەرمەنییەکان لەبەرابەر پشڕەوتی کەمالیستەکان‌و کۆنتڕۆڵکردنەوەی بەشێک لەو ناوچانەی کە لە شەڕ لەگەڵ ڕوسیا لەدەستیاندابوو. بەمەش هیوای دامەزراندنی دەوڵەتە ئەرمەنییەکە، دوو مانگ دوای مۆرکردنی پەیمانی سیڤەر، زیندەبەچاڵکرا. هێزەکانی کەمالیستەکان بەرەو کوردستانیش خشان، بە خۆشی‌و بە ناخۆشی، کەم تا زۆر، وردە وردە، کوردستانی باکوریشیان خستەژێر دەسەڵاتی خۆیان.\nجێگیربوون‌و کۆنتڕۆڵکردنی سنورەکانی ڕۆژهەڵاتی تورکیا لەلایەن کەمالیستەکان ڕێگەخۆشکەر بوون بۆ دامەزراندنی پەیوەندییەکی فەرمی لەنێوان ئەنقەرەو مۆسکۆ، ئەوەبوو لە دیسەمبەری ١٩٢٠ پەیمانی ئەلێسەندەرپۆل‌و لە مارچی ١٩٢١ پەیمانی مۆسکۆیان مۆرکردو بەفەرمی مۆسکۆ، وەک یەکەم دەوڵەت، دانینا بە حکومەتەکەی ئەنقەرە. بەپێی ڕێکەوتنەکان ویلایەتی قارس‌و ئەردەهان درانەوە بە تورکیاو هێندەی دیکە قوڵایی جوگرافی دەوڵەتەکەی کەمالیستەکان زیادیکرد. تورکیا هیچ ترسێکی لە ڕۆژهەڵات نەماو هەموو ئەو هێزانەی ئەو ناوچانەی کێشایەوە بۆ بەرگری‌و هێرشکردنە بۆ سەر هاوپەیمانان، بەتایبەتی یونانییەکان. بێجگە لە پشتیوانی سەربازی، مۆسکۆ بای دە ملیۆن روبلی زێر قەردی دا بە ئەنقەرە بۆ کڕینی کەلوپەلی سەربازی. ڕوخانی تزارو سەرکەوتنی کۆمۆنستەکان‌و کۆمەک‌و یارمەتی‌و پشتیوانییەکانیان بۆ کەمالیستەکان گرنگترین فاکتەرە نەک هەر لە هەڵنەوەشانەوەی یەکجارەکی دەوڵەتی عوسمانی بەڵکو بۆ دروستبوونی تورکیای نوێ بە سەرکردایەتی مستەفا کەمال‌و نەهاتنەدی خەونی کوردو ئەرمەنییەکان لە دروسبوونی دەوڵەتەکانیان لەسەر خۆڵەمێشی دەوڵەتی عوسمانی.


پارتی بۆ لیستا رەش\nکوڤان ئەمین عەبدولکەریم\n(760 بینراوە) | Friday, 10.23.2020, 09:23 AM |\nل سالێن نوتا و شەرێ بڕا کوژیێ ئەڤ حزبە چوبۆ دلیستا رەش دا، لەوما گرنگە هەول بهێنە دەسپێکرن بۆ کو جارەکا دی ڤەکەریتە جهێ خوە یێ تایبەت و خویا ببیت کو ئەڤ حزبە باندەکێ مافیاگەری و تیڕوری یە؟\nژ دامەزراندنا ڤێ پارتێ حەتا نوکە یا بۆیە کابۆس بەرامبەر بەرژەوەندی و ئایندە و چارەنڤێسێ ڤی گەلێ ستەم لێکری،\nحەیف و فهێتی یە\nئەڤڕوکە هەمی حزب و ڵایەنێن کوردی ببنە نوکەر و کوێلەیێن ڤێ حزبێ، وەکو خازخازۆکان ل بەر دەرگەهـ و دلوڤانیا وان بهێتە دیتن دا کو چەند فلسەکان ژ مال و سامانێ ڤی مللەتێ هەژار وەربگرن بەرامبەر بێدەنگبونا وان لسەر ستەمکاری و چەوساندنا خەلکێ هەژار و نەڕازی،\nجهێ ئاماژەپێکرنێ یە پشتی چ حزبێن کوردی نەماینە دگورەپانا سیاسی دا بۆ خوازکرنا مافێ خەلکێ هەژار و ساتەملێکری، هاوڵاتی ب ڕۆلێ ئوپوزسیونێ ڕابۆن ژ هەمی تەخ و چوینێن جڤاکی، بگرە ژ مامۆستا و فەڕمانبەر و چاڵاکڤان و کارکەر و جوتیاران دەرکەفتن و بونە فشار و داخوازکەرێن مافێن خوە ژ دەستهەڵاتداری و حکومەتا مەسرور بارزانی ، لەوما چاکسازیا حکومەتا وی ب گرتن و لێدان و ڕەڤاندن و دەستەسەرکرنا دەنگێن نەرازی دەستپێکر،\nهەڕ ڕوژکێ چەند مافخوزان ب هێجەت و بەهانەیێن جوراوجور ب ڕەڤینن،\nژ بەرهندێ هەولێن دەستەسەرکرنا مامۆستا و ڕوژنامەڤان و چاڵاکڤانا چر تر لێ کرن و چەندین هەڤال دەستەسەرکرن، مامۆستا بەرواری*شێروان شێروانی*ئۆمێد بەڕۆشکی* دلشاد گوهەرزی، و چەندین هەڤالێن دی،\nهەروەسا ئەڤڕو ل ڕێکەفتی/22.10.2020/ ل چەند دەڤەرێن جودا یێن بەهدینا هێرشێن دەستهەلاتداریا پارتی و مەسرور بارزانی جارەکا دی دەستپێکرن و ب شێوەکێ هوڤانە دەمژمێر هەشتی سپێدێ هێزەکا پێکهاتی ژ دەهـ کەسێن جلک ڕەش و سەروچاڤگرتی سەر ب ماڵا\n(مامۆستا شڤان سەعید بەڕۆشکی) دا گرت و دەرگەهێ ماڵا وی شکاند و ب قوتان و بێرێزیێ لبەر چاڤێن خێزان و زارۆکێن وی و پاشی رەڤاندن،\nدویڤدا (هاریوان عیسا*گوهدار زێباری*ئەیاز کەرەم) دهێنە دەستەسەرکرن و ڕەڤاندن و چارەنڤێسێ وان یێ بەرزە و نەدیارە،\nل ڤێرە ئەم بانگا خوە ئاراستەی وان هەمی حزب و ڕێکخراوێن مافێ مروڤی و لایەنێن بەرپرسیار دکەین هەولێن خوە بێخنە کاری بۆ ئازادکرنا هەڤالێن مە یێن دەستەسەری،\nرەنجدەر گڕاوی: ئاڵای کۆردستانە ؟! کەمال جەمال موختار: سروشتی دەسەڵاتی زاڵی پارتیی و یەکێتیی سروشتێکی حوکمڕانی جەنگەلیە عەبدوڵای مەلا نوری: ئۆجەلان و نوح هەراری و ئاشتی جیهانی! عەبدوڵای مەلا نوری: منەتبارکردنی پەرلەمان چۆن وڵام دەدرێتەوە؟! دانا مەنمی: رۆلی ڕوسیاو تواندنه‌وه‌ی كورد له ئه‌رمینیاو ئازرباینجان ئیبراهیم ئەلزوبەیدی: کۆتایی سەرمایەگوزاری سیاسی "ئیسرائیل" لە ھەرێمی کوردستان دانا مەنمی: هاتنی كازمی بۆ هه‌رێم و عوقده‌ی تائیفی دلێر محەمەد نوری: گەندەڵکاران چاو لە ئەلبرتی بکەن كەمال چۆمانی: چی لەناو گۆڕان رودەدات؟ گۆران قادر: تۆڕە کۆمەڵایەتییەکان بۆ خزمەت نەک بۆ کات کوشتن


رێكەوتنی هەدەپە و لایەنە كوردییەكانی تر – Knwe.org\nسەرەکی » وتار » رێكەوتنی هەدەپە و لایەنە كوردییەكانی تر\nهەڵبژاردنی شارەوانی لە توركیا بۆ ساڵی 2019\nلە ماوەی رابردوودا، زنجیرە كۆبونەوەیەك لەنێوان پارتی دیموكراتی گەلان (هەدەپە) و پارتە كوردییەكانی تری باكووری كوردستان ئەنجامدرا، مەبەست لەوەش هاتنەئارای رێكەوتنێكی پێشوەختە بوو سەبارەت بە هەڵبژاردنی شارەوانییەكانی باكووری كوردستان.\nلە هەڵبژاردنەكانی پێشووتر، چ بۆ هەڵبژاردنی پەرلەمان و چ بۆ شارەوانی، ئەم لایەنە كوردییانە كۆبوونەتەوە، بەڵام هیچ ئەنجامێكی بە ئاڕاستەی رێكەوتن لێنەكەوتەوە، خۆشبەختانە ئەمجارە هەشت پارتی سیاسی بە ئامانجی دەستكەوتی زیاتر لە هەڵبژاردنی شارەوانییەكاندا بە رێكەوتنێك گەیشتوون. ئەو پارتە كوردییەكانی باكووری كوردستان، ئەمانەن: بزووتنەوەی ئازادی، پارتی هەرێمی دیموكراتی (نزیك لە هەدەپە)، پارتی مرۆیی و ئازادی، پارتی كۆمۆنیستی كوردستان، پلاتفۆڕمی دیموكراتی كوردی، پارتی دیموكراتی كوردستان- توركیا، رێكخراوی كوردی دیموكراتی شۆڕشگێڕو پارتی دیموكراتی گەلان.\nلە راگەیەنراوێكی هاوبەشی ئەم حزبانەدا، چوار خاڵی سەرەكی بۆ رای گشتی خراوەتەڕوو: ناوەڕۆكی ئەمانەت:\n1-لەهەمبەر گۆڕینی سیستەمی وڵات لە پەرلەمانییەوە بۆ سەرۆكایەتی، لە دژی ئەو رژێمە، دەسەڵاتە خۆجییەكان و بەتایبەت شارەوانییەكان رۆڵێكی گرنگ دەبینن.\n2-بەهێزكردنی دەسەڵاتی مەدەنی\nلاوازكردنی سیاسەتی پارتی دەسەڵات لەسەر ئەو سیاسەتەی لە باكووری كوردستان بەسەر گەلی كوردەوە پەیڕەوی دەكات.\n3-رێگریی لە رێكەوتنی ئاك پارتی و مەهەپە لە هەرێمە كوردییەكان لەسەرپێدانی شارەوانی لەڕێگەی قەیومەوە (لێسەندنەوەی یان دوورخستنەوەی سەرۆك شارەوانی هەڵبژێردراو و دانانی سەرۆكێكی نوێ لەلایەن حكومەتی توركیا یاخود سەرۆكی توركیاوە)، وتەكانی دەولەت باخچەلی مەترسیی گەڕانەوەی مەهەپەییەكان لە باكووری كوردستان، ئەمەش جارێكیتر مەترسی لەسەر كوردەكان دروست دەكات.\n4-تێكشكانی ئەو بیرۆكەیەی لەلای دەسەڵات و ئۆپۆزسیۆن لەسەر لاوازكردنی پێگەی كورد هەیە، لە بەرامبەر ئەوەشدا بەهێزكردنی ئیرادەی یەكدەنگیی كورد.\nپێشبینی دەكرێت ئەو پێنج لایەنە بچووكە، جاری پێشوو دەنگ بدەن بە ئەردۆغان و ئاكەپە یاخود هەندێكیان بایكۆتی هەڵبژاردن بكەن.\nپێشتریش ئەم پارتانە بایكۆتی هەڵبژاردنیان كردووە یاخود ئامادەییان نەبووە دەنگی خۆیان بخەنە پاڵ هەدەپە.\nبەپێی ئەو زانیارییانەی دەستم كەوتووە، رێكەوتنی لایەنە كوردییەكان بەرامبەر بە هەدەپە – پەكەكە ئەو پارتانە هەندێ پۆستی هاوسەرۆكی شارەوانییان پێ دەدرێت لە هەندێ ناوچەی باكووری كوردستاندا، بە بۆچوونی من ئەمە رێكەوتنێكی لۆژیكییە بگرە زەرورییشە بۆ لەمەودوا پەرەی پێبدرێت، لەبەرئەوەی لە باكووری كوردستان ركابەری نێوان ئاك پارتی و هەدەپە زۆر توندە، هەندێكجار بەهۆی چەند دەنگێكی كەمەوە هەدەپە هەندێ شارەوانی شارۆچكەكانی لەدەستداوە، ئەم رێكەوتنە دەبێتە هەوێنێ سەركەوتنی دەنگی كوردو هەنگاوێكیشە بۆ سەرخستنی یەكڕیزیی و تەبایی لەنێوان لایەنە سیاسییەكان.\nلێرەدا پارتی دۆزی رەوا ( هودا پار )، كە پارتێكی ئیسلامی شەریعەگەریی سوننەی كوردییەو پاشكۆی حزبوڵای توركیایە. لە چوارچێوەی ئەم رێكەوتنەدا نییە. ئەوان لە دژی هەموو هەنگاوێكی هەدەپەن و بە نەیاری خۆیانی دەزانن.


دارا بینایی: دایكێكی نابیست و گریانی كۆرپه ساواكه‌ی\nله نیوه‌شه‌وێكی ده‌ره‌نگدا كاتێك دایكه‌كه له‌گه‌ڵ هاوسه‌ره كه‌یدا له شیرینه خه‌ودا بوون (باوان)ی تاقانه‌و كۆرپه ساوای تازه له دایك بووه‌كه‌یان ده‌گریا و فرمێسك هۆن هۆن به روومه‌ته ناسك و ئاڵه‌كانیدا ده‌هاته خواره‌وه، دایك و باوكه‌كه‌ش له‌به‌ر ئه‌وه‌ی نابیست بوون گوێیان له گریانی كۆرپه...\nشه‌نگه ڕه‌حیم: ڕاگه‌یاندن\nله ساڵیادی تێپه‌راندنی یاسای به‌ره‌نگاربونه‌وه‌ى توندوتیژى خێزانى له 21-6-2011 له په‌رله‌مانی كوردوستان وه‌ك كه‌مپینی داكۆكیكردن له جێبه‌جێكردنی ئه‌و یاسایه كه له چه‌ندین لایه‌ن و ڕێكخراو و چالاكوانانی كۆمه‌ڵی مه‌ده‌نی و یاساناسان پێك دێت ئەمرۆ 21-6-2012 پێنج شه‌ممه كاتژمێر 9 سه‌رله‌به‌یانی...\nفریشتە محمد علی: ژنان دەست بەڕۆژنامەنووسی دەکەن\nفریشتە محمد علی ڕێکخراوی میدیای سەربەخۆ لە کوردوستان هەڵدەسێت بەئەنجامدانی کۆرسێکی 6 هەفتەیی بۆ کچەکوردانەی دەیانەوێت ببنە ڕۆژنامەوان. ڕێکخراوی میدیای سەربەخۆ لە کوردوستان هەڵدەستێت بە فێرکردنی کچانی دەرچووی زانکۆ و پەیمانگای جیاواز لە سلێمانی سەبارەت بە بنەماکانی ڕۆژنامەنوسی مەدەنی و پرۆفێشناڵ...\nهێرۆ عەبدولكەریم: گروپى كچانى زانكۆ: ئەوانەی دەستدریژی لە کیژانی زانکۆ دەکەن، سەر بە حزبن\nهێرۆ عەبدولكەریم وەڵام بۆ روونکردنەوەکەی زانکۆی گەرمیان: جگە لە مامۆستا كاروان كەس دەستدرێژى لە كچانى زانكۆ نەكردووەپاش تێپەڕبوونی سێ مانگ بەسەر ئەو ڕوونكردنەوەى ئێمە سەبارەت بە دەستدرێژییکردنە سەر کۆمەڵیک کیژانی زانكۆى گەرمیان، لە رۆژی ١٢ / ٣ / ٢٠١٢ روونکردنەوەیەک بە ناوى خوێندكارانى بەشە ناوخۆییەكانى...\nمحەمەد هەریری: یانەیەک لە سلێمانی بۆ گۆڕینەوەی ژن!\nدەمێک بوو برادەرێکی خەڵکی سلێمانی [س . ع] باسی تەشەنەکردنی دیاردەی ژن گۆڕینەوەی دەکرد لە سلێمانی، کە دیاردەیەکی ڕۆژئاواییە ولە ئەوروپا و ئەمریکا سەدان یانەی لەو جۆرە هەیە بۆ ئەو خێزانانەی حەز بە گۆڕینەوەی ژنەکانیان دەکەن، بەڵام هەرگیز بەبیرم دا تێنەدەپەڕی کە ڕۆژێک ئەو دیاردەیە بەو شێوەیە بەرفراوانە دەگاتە...\nسه‌ڵاح خدر: له‌م هه‌شتی ئاداره‌دا چیمان هه‌یه بۆ دایکمان؟\nسه‌ره‌تا ده‌مه‌وێت سڵاوی گه‌رمی خۆم ئاڕاسته‌ی ژنانی جیهان به‌تایبه‌تی ژنانی کورد بکه‌م به‌بۆنه‌ی هه‌شتی ئاداره‌وه . وا هه‌شتی ئادارێکی تر هات و تا ئێستا چی بۆ ژنان کراوه؟ کێشه‌کانی ژنان و دیارده‌ی توندتیژی و ژن کوشتن چه‌ندێک چاره‌سه‌رکراوه ؟ حکومه‌تی هه‌رێم و ئه‌و ڕێکخراوانه‌ی ژنان له ژێر باڵی حکومه‌تی...\nگرووپى كچانى زانكۆ لە گەرمیان: حەقیقەتى دەستدرێژییە سێكسیەى زانكۆى گەرمیان چیە ؟\nلە چەند ڕۆژى ڕابردوودا لە كوردستان پۆست ڕووداوی دەستدرێژیی كردنە سەر كچە خوێندكارێك لە بەشى ناوخۆیى كچانى زانكۆى گەرمیان بڵاوكرایەوە ، ئێمە وەك گروپى كچانى زانكۆ حەزئەكەین ڕاستى ڕووداوەكە بۆ خوێنەرانى كوردستانپۆست بخەینە ڕوو.ئەوەى لاى هەموو خوێندكاران ڕوونە ڕۆژى 9/1 /2012 لە كاتى بەڕێوە چوونى ئاهەنگى...\nکوردستانپۆست: کۆنفڕانسێکی گرنگ سەبارەت بە پرسی ژنان لە لەندەن بەڕێوە چوو\nڕۆژی14 /1 /2012 کۆنفڕانسێکی گەورە لە ئەمنستی ئەنتەرناشناڵ بەڕێوەچوو سەبارەت بە بەردبارانکردن و لە سێدارەدانی ژنان و هەرەوەها جۆرەکانی تری توندوتیژی.ژنانی رۆژهەڵات و باکورو باشوری کوردستان باسییان لەکێشەکانی ژنان لەهەریەکە لەو بەشانەی کوردستان کرد.شایەنی باشە نوێنەری ڕێکخراوی لێبوردنی نێودەوڵەتی دژایەتی...\nئازاد فایه‌ق محه‌مه‌د: حەمایلیشمان لێ مەکەن بە دایکی ڕۆحی كورد\nکورد دەڵێت ، کە مردوو مرد ،شەیتان دەستی لێ دەشوات ..وەک هەر ئادەمیزادێکی تر ئەو خاتونە حەمایلی کچی مەحمود ئاغای زێباری چووە شوێنی حەقی خۆی .. لەوە زیاتر هەر لە ئێستەوە کە هێشتا کفن و دفنتان نەکردووە ، لێمان بکەنە شاژنی کوردان و دایکی ڕۆحی کوردان و خانمی خانمان، ئەوە ئێمەش بێدەنگ نابین و ناچارمان...\nشایەتێك: نامەیەك بۆ حزبە ئۆپۆزسیۆنەكان بەتایبەت گۆران . بۆچى دكتۆر بەرهەم دژایەتى گروپى ژنانى سلێمانى كرد؟\nلە شارى سلێمانى و بەمەبەستى ئاشتى و پەنا بردن بۆ گفتو گۆلەجیاتى شەر و قسە بەیەكترى ووتن و سوكایەتى بەیەككردن ، لەمانگى چوارى ڕابردودا گروپێك لە ژنانى سلێمانى دامەزراندندى خۆیان راگەیاند ، بەڵام ئەم گروپە ڕوبەڕوى فشارو تەنانەت پەنا بردن بۆ هێز بوونەوە ،لەبەرئەوە ئەم ڕوداوە بوە جێى سەرنجى كەسێكى وەك من...\nكادرێكى ژن: كۆبونەوەى ژنان لە هەولێر ، ئەو ژنانەن خۆیان بۆ هەموو پۆستێكن و بوارى ژنانى تر نادەن:\nدوێنێ دووشەممە رێكەوتى 2/5 كۆمەلێك ژن لە هەولێرى پایتەخت و لە هوتێلێكى راقى ئەو شارەدا كۆبونەوەیەكیان ئەنجامدا بە ناوى پاراستنى ئاساشتى ، من لەگەڵ ئەوەى دەستخۆشى هەموو جمو جۆلێك دەكەم بەتایبەت لەلایەن ژنانەوە وەك هاوڵاتیەكى ژن لەم كوردستانەدا ئەم تێبینیانەم لادروست بوو . 1)\tلە پێش چەند ڕۆژێك كۆبونەوەیەكى...\nڕێكخراوى ژیانى نوێ بۆ ژنانى ئه‌نفال: با 23 هه‌مین ساڵیادى ئه‌نفال بكه‌ینه هانده‌رێك بۆ به جینۆساید ناسینى ئه‌م تاوانه له جیهاندا\nبیست و سێ ساڵ له‌مه‌وبه‌ر ڕژێمى به‌عس به‌ناوى پڕۆسه‌ى ئه‌نفاله‌وه دڕندانه‌ترین تاوانى به‌رامبه‌ر به گه‌لى كوردستان له عێراقدا ئه‌نجامدا، تا له ئاكامدا زیاتر له (182000) هاوڵاتى بێ سه‌روشوێن كران ونزیكه‌ى (8000) بارزانیش پێشتر ڕاپێچى كه‌ژاوه‌ى مه‌رگ وسه‌رنگونى كران، كه له نێو ئه‌وانه‌دا هه‌زاره‌ها...\nڕێكخراوی ژنان*: لە پێنجەمین ساڵیادی بەردبارانكردنی دوعادا، هەموومان دەڵین ئیتربەسە بۆ كۆمەڵكوژی ژنان\nعەقڵیەتی پیاوسالاری بەهەموو دڕندایەتی خۆی كەبەردەوام لەسەر ڕۆحی ژن دەخوێنێت هەموو كونجێكی ئەم جیهانەی گرتۆتەوەو بە هەموو شێوازەكان توندوتیژی كوشتن و بەردەباران ولەسێدارەدان و بەكاڵاكردن پەرە بەسیستەمە دڕندەكەی دەدات. پێنج ساڵ پێش ئێستاو لەبەرواری (7-4-2006) كچە كوردی ئێزیدی بەبێتاوان و لە ژێر پەردەی...\nپایزه ئه‌حمه‌د: ئیدی ده‌می راپه‌ڕینه، نابێ چیدی له یادی دوعاکان بێده‌نگ بین.\nئێستا ته‌واو کاتی ئه‌وه هاتووه خۆپیشاندانێکی سه‌رتاسه‌ریی ژنان بێته ئه‌نجامدان و چیدی نه‌بینه خۆراکی پیاوسالاریی یان وه‌ک کاڵایه‌ک به کارمانبهێنن، با چیدی ژنان خه‌م و ئازار و ناڕه‌زایه‌تییه‌کانیان له دڵ و ده‌روونیان نه‌هێلنه‌وه و راستییه‌کان نه‌شارنه‌وه.. چیدی له ژێر پیکه‌نین و نه‌رمونیانیی...\nتاهیر حاجی حه‌سه‌ن: دوعا له بیر مه‌که‌ن 7/4/2007 ڕۆژی ئه‌نفال کردنی خۆشه‌ویستی بوو!\nدوعا، ئه‌و ئینسانه ئازادیخواز و بوێره بوو، له جیاتی ئه‌وه‌ی گوێڕایه‌ڵی بکات له‌و کۆت و سنوره دڵڕه‌قانه‌ی له‌لایه‌ن خێڵ و عه‌شیره‌ته‌وه بۆ ئه‌و وه کچانی ده‌سته‌خوشکی دانراون، له‌وه‌ی ده‌بێت ملکه‌چی ئه‌و هێزه نا ئازادیخوازه بن و هه‌ر له‌و شوێنه سنور بۆکێشراوه‌شدا ئاینده‌ی خۆیان بۆ دیاری بکرێت...


مەسعود بارزانی نە دەبێتە رابەری نەتەوەیی نە پیاوی دەوڵەت – Standard Kurd\nمەسعود بارزانی نە دەبێتە رابەری نەتەوەیی نە پیاوی دەوڵەت\nلەلایەن ستاندار Posted on ته‌مموز 12, 2017 3222 جار بینراوە 1 سەرنج\nمەسعود بارزانی نە دەبێتە رابەری نەتەوەیی نە پیاوی دەوڵەت\nمەسعود بارزانی دوای ٧١ ساڵ تەمەن نەیتوانی ببێتە پیاوی دەوڵەت (statesman)، ئێستا لەو تەمەنەدا هەرگیز ناگاتە ئەو مەقامە.\nبارزانی تەمەنی ٧١ ساڵە.\nوەک خۆیی و هەوادارنی ئیدیعا دەکەن، بارزانی ٦٠ ساڵە سیاسەت دەکات. وەک دەزانین لەو ٦٠ ساڵەی تەمەنی سیاسەتکردنیدا، دوا ١١ ساڵی تەمەنی، هەم بەشەرعی و هەم ناشەرعی، سەرۆکی هەرێم بووە.\nوەک هەر کەسێکی تر کە ٦٠ ساڵ سەرقاڵی کاری سیاسی بووبێت، بارزانی هەلی ئەوەی بۆ رەخسابوو تا ببێتە سەرکردەیەکی نەتەوەیی. بەهەمان شێوەش، لە ماوەی ١١ ساڵی سەرۆکایەتی هەرێمیشدا، ئەو هەموو هەلێکی بۆ رەخسابوو تا ببێتە پیاوی دەوڵەت و وەک دەوڵەتمەدار رۆڵ ببینێت.\nبەڵام هەروەک دوێنێ لە برۆکسل بینیمان، نە ٦٠ ساڵ تەمەنی سیاسی بارزانییان کردە سەرکردەیەکی نەتەوەیی، وە نە ١١ ساڵی سەرۆکایەتیش ئەویان کردە پیاوی دەوڵەت.\nبارزانی گیرۆدەی ژینگە بنەماڵەیی و حیزبییەکەیەتی.\nئەو لە تەمەنی خۆیدا ١٥ ساڵی یەکەمی وەک کوڕی سەرۆکی خێڵ و ١٥ ساڵی دووەمی وەک کوڕی سەرۆکی خێڵ و هاوکات کوڕی سەرۆکی پارتی وە ٤١ ساڵی تریشی وەک سەرۆکی خێڵ و سەرۆکی پارتی بەرێکردووە.\nهەر ئەم باکگراوندەیە کە وایکردوووە کە لای ئەو سەرۆکی خێڵ هاوتا بێت لەگەڵ سەرۆکی حیزب، وە سەرۆکی خێڵ و حیزب هاوتا بن لەگەڵ هەر مەقامێکی تر، لەوانەش سەرۆکی هەرێم. لەلایەکی تریشەوە، هەر ئەو باکگراوندەیە کە لەتێروانینی بارزانی و هەوادارنییەوە سەرۆکایەتی مافێکە و بە میرات لەباوانییەوە بۆی بەجێماوە.\nبەواتایەکی تر، بۆ بارزانی خێڵ و حیزب بناغە و پایەن بۆ هەر هەرەمە و ستراکچەیەکی تری بانتر و باڵاتر، لەوانەش نەتەوە و دەوڵەت.\nئەم رێچکە بەندیی و هاوتا کردنەی سەرۆکی خێڵ، سەرۆکی حیزب، سەرۆکی وڵات پێجەوانەی ئەو خەسڵەت و بنەما سەرەتایانەن کە پێویستە لەهەر سەرکردەیەکی سیاسیدا هەبێت بۆ ئەوەی ببێتە سەرکردەیەکی نەتەوەیی یان پیاوی دەوڵەت.\nبۆ ئەوەی سیاسەتمەدارێک ببێتە رابەری نەتەوەیی یان لەوەش زیاتر ببێتە پیاوی دەوڵەت، دەبێت یەکەم هەنگاوی سڕینەوەی خێڵ و بە ئامرازکردن و ناتەقدیس کردنی حیزب بێت. بۆ سەرکردەی نەتەوەیی خێڵ دیاردەیەکی پرەمەتیڤ و بەربەستێکە دەبێت بەسەریدا زاڵ بێت. بۆ پیاوی دەوڵەتیش، حیزب قاوغێکی تەسک و رێگرە و پێویستە تێکی بشکێنێت.\nئەگەر بارزانی بییەوێت ببێتە رابەری نەتەوەیی دەبێت زنجیرەکانی خێڵ بپچرێنێت، بۆ ئەوەی ببێتە پیاوی دەوڵەتیش دەبێت قاوغی حیزب تێکبشکێنێت. ئەوەش گرفتە سەرەکییەکەی بارزانییە، چونکە بە نەبوونی خێڵ و حیزب ژیانی سیاسی بارزانیش کۆتایی دێت. بۆیە چاوەروانی ئەوە لە بارزانی مەکەن نە ببێتە رابەری نەتەوەیی و نە پیاوی دەوڵەت. بەهەمان پێودانگیش کورتبینی و خۆشخەیاڵییە ئەگەر چاوەروانی ئەوە لە بارزانی بکەین دەوڵەتی کوردستانی دابمەزرێنیت.\nبڵاوکراوەی پێشووئەگەری گیانلەدەستدانی سەرکردەیەکی تری گەورەی کورد لە ئارادایە\nبڵاوکراوەی نوێتربزوتنه‌وه‌ی گۆڕان: وەڵامی مسعود بارزانی دەدەنەوە\nته‌مموز 12, 2017 له 12:48 pm\nدەستخۆشی لە نووسەری ئەو ووتارە دەكەم و تەنها لێرە دەمەوێ جەخت لە ووشەیەك بكەمەوە كە بەڕێز سەرۆكی پەڕلەمانی كوردستان دكتۆر یوسف محمد كردی لە بارەی دەوڵەتمەداری كە فەرمووی دەوڵەت و ووڵات بە نەخوێندەوار بەڕێوە ناچێت.\nبەڕاستی ئەم بۆچوونە پڕنسیپێكی سەرەكییە لە دونیا لە زانستی سیاسەت و ئابووری و دەوڵەتمەداریی بۆیە هەركەسێ باوەڕی بەزانست و بە دیموكراسی و مافی مرۆڤ لە یەكسانی و مافی تاك و دەستوور نەبێت هەرگیز ناتوانێ سەركەووتوو بێت لە دەوڵەتمەداریی.


ژییری شێتان و شێتی ژییران---مامۆستا خاڵ\nبینراوه : 346\nژیری شێتان و شێتی ژیران\nمه‌ردوم ئه‌گه‌ر به چاوێكی ورد بوونه‌وه ته‌ماشا بكات،ئه‌بینێ كه زۆر له شێته‌كان ژییرو زۆر له ژییره‌كان شێتن.\n1- شێتێك بوو له سلێمانی شه پقه‌ی له‌سه‌ر ئه‌كرد،رۆژێك ژییرێك پێی ووت:تۆ-كه‌موسڵمانیت- چۆن شه‌پقه‌ی گاوری له‌سه‌ر ئه‌كه‌یت؟ نازانیت به‌م شه‌پقه‌یه بێ بروا((كافر)) ئه‌بیت،شێته‌كه‌ش ووتی\n:منێكی خوێنده‌واری جیهان دیده‌ی موسڵمانی خاوه‌ن بیرو باوه‌ر،بۆچ نه‌توانم به نوێژێك شه‌پقه‌كه‌م موسڵمان بكه‌م ،ئه‌و پارچه په‌رۆیه بۆچ بتوانێ من بێ بروابكات؟!!!\n2-ژییرێكی تر هه‌ر له‌شاری سلێمانی له شێتێكی چاو خێل ئه‌پرسێ ئه‌ڵێ توخوا فیساره‌كه‌س ئه‌وه راسته ئه‌ڵێن :خێل یه‌ك به دوو ئه‌بینێ؟! شێته‌كه‌ش كوتوپر ئه‌ڵێ: به‌ڵێ راسته،چونكه من هه‌رچه‌ند تۆ ئه‌بینم ،به چوارپێ ئه‌تبینم .\n3-شێتێكی تر بوو هه‌ر له سلێمانی خاوه‌نی كۆشێك خێزان وماڵ ومناڵ بوو،ئینجا ئه‌گه‌ر رۆژێك نه‌بوونی زۆری بۆ بهێنایه، وه‌داوای شتێكی له ده‌وڵه‌ه‌ندێك بكردیه،وه ئه‌ویش هیچی نه‌دایه‌تێ، هه‌ر له‌به‌رده‌می دوكانی ده‌وڵه‌مه‌نده‌كه‌د دا ئه‌نیشت تا هه‌ژارێك تێ ئه‌په‌ری به‌به‌رده‌می،ئینجا بۆ ئه‌وه‌ی پلارێك بگرێته ده‌وڵه‌مه‌نده‌كه،وه‌جنێوێكی پێ بگه‌یه‌نێ،خۆی چی پێ بوایه له پاره ئه‌یدا به‌و سواڵكه‌ره‌ی كه‌له‌و ساته‌دا تێ ئه‌په‌ری له وێوه.\n4-هه‌ر ئه‌م شێته جارێك پێی ئه‌ڵێن: تۆبۆ ناچیته لای فیسار به‌گ تا هێندێ گه‌نم و جۆت بداتێ، ئه‌میش ئه‌ڵێ :من بۆلای كێ بچم؟ ئه‌و تانجی یه‌كانی خۆی كه راویان پێ ئه‌كات و گۆشتیان پێ په‌یدا ئه‌كات له‌برسانا سه‌ر به‌ته‌نووری گه‌رمی نانه‌واكانا ئه‌كه‌ن و كولێره ئه‌فرێنن،ئێستا به‌گ هیچ ناكات گه‌نم و جۆ به من ئه‌دات،ئه‌م به‌گه‌ی ئێوه ئه‌ڵێن ،ئه‌گه‌ر وه‌ختی خۆی كوێخای به‌هه‌شت بووایه،بۆچ ئاده‌می باپیری سی و دوو دانه‌ی ده‌ربهاتایه، ئه‌یهێشت مێڵاكی ئه‌وده‌نكه گه‌نمه‌ی بكردایه كه خواردی و له‌سه‌ری ده‌ركرا؟!\n5-مێژوو بۆمان ئه‌گێڕێته‌وه،كه رۆژێ هاروونه ره‌شید له قه‌راخ شاری به‌غدا به دوو شێت ئه‌گات ،یه‌كێكیان باڵوڵ و ئه‌ویتریان شێتێكی هاورێی باڵووڵ ئه‌بێ،هاروونه ره‌شید به باڵووڵ ئه‌ڵێ: تۆ بۆچی ناونراویت باڵووڵ؟ ئه‌میش ئه‌ڵێ: ئه‌ی تۆ بۆ ناونراویت به هاروون؟له‌مه هاروونه ره‌شید تووره ئه‌بێ، ده‌ست ئه‌كات به جنێودان به باڵووڵ، باڵووڵ روو ئه‌كاته هاورێكه‌ی خۆی ئه‌ڵێ: ئێمه كه‌له به‌غدا ده‌رچووین دووان بووین ،كه‌چی وابووین به سێ.\n6-جارێك پیاوێكی گه‌وره‌ی ده‌م راستی به ده‌سته‌ڵات ئه‌چێته تیمارخانه‌یه‌ك بۆ سه‌یری ئه‌و شێتانه‌ی كه‌له وێدان،له ناو هه‌موویانا كه ئه‌یان دوێنێ یه‌كێكیان زۆر به‌ژیرو له‌سه‌ر خۆو قسه خۆش دێته به‌رچاو،ئه‌میش ئه‌و یه‌كه ده‌ر ئه‌هێنێ له تیمارخانه‌كه، وه له‌گه‌ڵ خۆی ئه‌یباته‌وه بۆ ماڵی خۆیان، ئێوارێ مێزو مه‌زه‌و خواردن و خواردنه‌وه‌یان بۆ دا ئه‌نێن،كابرا له‌گه‌ڵ شێته‌كه‌دا دێنه سه‌ر مێز،وه خاوه‌ن ماڵ ده‌ست ئه‌كات به خواردنه‌وه، ته‌ماشا ئه‌كات شێته ناخواته‌وه،پێی ئه‌ڵێ: بۆ ناخۆیته‌وه؟ ئه‌ڵێ :تۆ ئه‌خۆیته‌وه بۆ ئه‌وه‌ی وه‌ك منت لێ بێ، ئه‌ی من بخۆمه‌وه بۆ ئه‌وه‌ی وه‌ك كێم لێ بێ؟ كابرای ژییر له‌سه‌ر ئه قسه‌یه ده‌ست له خواردنه‌وه هه‌ڵ ئه‌گرێ .\nژییری شێتان هه‌موو ئێسك سووك و گیانین پاك و دڵیان رووناك و زمانیان شییرین و قسه‌یان خۆشه،له‌به‌ر ئه‌وه‌ی كه كه‌س هیوای ئه‌م جۆره قسانه‌یان لێ ناكه‌ن، بۆیه وا ئێجگار قسه‌كانیان خۆشه له گوێچكه‌دا، به‌ڵام ژییره‌كان چونكه هه‌میشه چاوه‌روانیی قسه‌ی ژییرانه‌یان لێ ئه‌كرێ، ئه‌گه‌ر قسه كه زۆر به‌رزو به‌نرخ نه‌بێ،به شتێكی هیچ و پوچ وه‌ر ئه‌گیرێ.\nتێ ................ بی ............................ نی\nئه‌م بابه‌ته نوسینی خوالێخۆش بوو مامۆستا قازی شێخ محمدی خاڵه له كتێبی ناڵه‌ی ده‌روون دا بڵاوی كردوه‌ته‌وه حه‌زم كرد سه‌رنجی خوێنه‌ران بۆ ئه‌و نوسینه‌ی مامۆستای پایه‌به‌رزو به‌رێزه رابكێشم هه‌زار ره‌حمه‌ت له رۆحی له خوا داواكارم له به‌هه‌شتی نه‌براوه‌ی خوادا بحه‌سێته‌وه.\nكورته وتار - به‌سه‌رهاتی گه‌نجێك توشی ن\nم.طاهر بامۆكی - به‌سه‌رهاتی گه‌نجێك توشی نه‌خۆشی ئه‌بێت و چا\nوتاری ده‌نگی مامۆستا مه‌لا طاهر بامۆكی - دژه\nوتاری ده‌نگی - شوكری نیعمه‌ت و به‌ده‌سهێنانی\nوتاری ده‌نگی - هۆكاره‌كانی سه‌ركه‌وتن رێزی دا\nوتاری ڤیدیۆیی مامۆستا مه‌لا طاهر بامۆكی - دژ\nوتاری ڤیدیۆ - شوكری نیعمه‌ت و به‌ده‌سهێنانی ب\nوتاری ڤیدیۆ - ڕێزی دایك و باوك هۆكاری حه‌وته\nژماره‌ی سه‌ردان 209313 میوان 24


ئابووریناسە بەناوبانگەکان داوا لە واشنتن و پەکین دەکەن عاقلانە بیر بکەنەوە\n2019-10-28 [11:42 AM]\nگرووپێک لە ئابووریناسە بەناوبانگەکان داوا لە ئەمریکا و چین دەکەن عاقلانە بیر بکەنەوە کۆتایی بەم جەنگە بازرگانییە بهێنن و لەسەر چارەسەرێکی گونجاو رێکبکەون.\n٣٧گەورە ئابووریناس لە هەردوو وڵات، کە جۆزێف ستیگلز و مایکل سپێنس و سێ براوەی خەڵاتی نۆبڵ لە نێویان دان، لە راگەیەندراوێکدا، بە پەژارەوە وەسفی دۆخەکە دەکەن و داوا دەکەن ئەم دوو وڵاتە کە ئێستا بە تەواوی لە یەکدی دابڕاون، لە یەکدی نزیک ببننەوە. ئەمەش زیانی ئابووریی گەورەی بە دوای خۆیدا هێناوە.\nبە گوێرەی ئاژانسی بلوومبێرگ، ئەم گرووپە ئابووریناسە داوا دەکەن چوارچێوەیەکی عاقلانە بۆ پەیوەندیی بازرگانی داهاتووی نێوان هەردوو وڵات دابڕێژرێت کە سیاسەتی نوێ پیشەسازی پەیڕەو بکەن.\nداواکاری ئەو کەسایەتییە ئابووریانە لە کاتێکدایە دۆناڵد ترامپ کار لەسەر قۆناخی یەکەمی ئاگربەستی بازرگانی لەگەڵ چین دەکات کە ئامانج لێی خۆپاراستنە لە هەڵکشانی جەنگی بازرگانی و نە سەپاندنی پێناسی گومرگی.\nئەم هەواڵە 6091جار خوێندراوەتەوە


Karwan Kakaswr – Dengekan\nHome / Articles Posted by Karwan Kakaswr\nWritten on June 5, 2021, by Karwan Kakaswr\nبیست ساڵ زیاترە له نزیکه‌وه ده‌تناسم. پێشتر به‌رهه‌مه‌کانتم دیبوون و ده‌مزانی یه‌کێکیت له هونه‌رمه‌نده جیاوازه‌کانمان. له ناوه‌ڕاستی هه‌شتاکان له هه‌ولێر به هه‌ندێک له تابلۆکانت ئاشنا بووم. لە ساڵی (1998) کۆمەڵەچیرۆکی Continue Reading »\nComments Off on نامە بۆ (ڕێبوار سه‌عید)ی هونەرمەند.. کاروان عومه‌ر کاکه‌سوور\nWritten on April 5, 2021, by Karwan Kakaswr\nکاروان عومەر کاکەسوور، دەنگێکى دیارى دنیاى ئەدەبیاتى کوردییە، سەرەتا بە چیرۆک دەستى بە نووسین کرد، دواتر ڕووى کردە ڕۆمان نووسین، تا ئێستا هەشت ڕۆمانى بڵاوکراوەى هەیە، لەو ماوەیەدا دوو ڕۆمانى Continue Reading »\nComments Off on گفتوگۆی د. هاوژین سڵیوە لەگەڵ کاروان عومەر کاکەسووردا\nWritten on March 6, 2021, by Karwan Kakaswr\nئەگەر بۆ ساتێ ئەو تێگەیشتنە باوە لە بەرچاو بگرین، کە ڕۆمان بۆ کارەکتەر، زمان، ڕووداو، کات و شوێن دابەش دەکات، ئەوە هێشتا بوار بۆ ئەوە دەمێنێتەوە بڵێین هەر یەکێ لەو Continue Reading »\nComments Off on سەرچاوەکانی خوێندنەوەی ڕۆماننووس.. کاروان عومەر کاکەسوور\nWritten on February 21, 2021, by Karwan Kakaswr\n(کۆندێرا) لە کتێبی (هونەری ڕۆمان)دا دەنووسێت: (لای من دامەزرێنەری سەردەمی نوێ، تەنیا دێکارت نییە، بەڵکوو سێرڤانتسیشە). دەیەوێت بڵێت ئەوەی ڕۆماننووس لە چاوی خۆیەوە دەیبینێت، هەمان ئەو دنیایەیە، کە فیلۆسۆفیش دەیبینێت، Continue Reading »\nComments Off on ڕۆمان لەنێوان جەماوەر و خوێنەردا.. کاروان عومەر کاکەسوور\nWritten on February 9, 2021, by Karwan Kakaswr\nلانی کەم لە ئەدەبی ڕوانگەوە تا ئەمڕۆ، هەر جارێ پرسیار لەبارەی چەمکی ڕەخنەوە دەکرێت، چەند گوتەیەک هەن، خێرا لە دەمی هەندێک نووسەرەوە دەردەچن، کە گەلێجار بەپێی ژمارەیش ڕیزبەند دەکرێن. دەتوانم Continue Reading »\nComments Off on لە (ڕەخنەگر کێیە)وە بۆ (ڕەخنە چییە).. کاروان عومەر کاکەسوور\nWritten on May 24, 2020, by Karwan Kakaswr\nد. شوان: چەند ساڵ لەمەوبەر گوتت ڕزگاری قۆناغێکی تەمەنە، کە نازانیت هێشتا ماوتە پێی بگەیت، یان بڕیوتە و دەتەوێت بۆی بگەڕێیتەوە. ئێستا لەو بارەیەوە چی دەڵێیت؟ کاروان: هەر کاتێ ناوی Continue Reading »\nComments Off on چۆن بۆ ڕزگاری دەگەڕێمەوە؟ گفتوگۆ لەگەڵ کاروان عومەر کاکەسوور لەبارەی (ئامادەییی ڕزگاری)یەوە … سازدانی: د. شوان سلێمان\nWritten on August 10, 2019, by Karwan Kakaswr\nبۆ تەوەرەی (من و ئەوەی تر)ی (بڕوا عەلائەدین) نووسراوە. کاروان عومه‌ر کاکه‌سوور پرسیاری (من) و (ئه‌وه‌ی تر)لەسەر پرۆبلەماتیکێکی گەورە دامەزراوە. هەر ئەو پرۆبلەماتیکەیش بەردەوامیی پێ دەدات و ناهێڵێت فۆرمی کۆتایی Continue Reading »\nComments Off on پرۆبله‌ماتیکی (من) و (ئه‌وه‌ی تر)… ململانێ، یان ئاوێزان؟ … کاروان عومه‌ر کاکه‌سوور\nWritten on November 30, 2018, by Karwan Kakaswr\nهەر جارەو بابەتێک لە ئەرشیڤی دەنگەکانەوە …… http://dengekan.com/doc/2010/5/karwanOmarKakaSwr30.htm —————————— داواتان له نووسه‌ران کردووه تۆبه بکه‌ن. باشه من ئه‌وه یه‌که‌مین که‌سم ئاماده‌م تۆبه بکه‌م، به‌ڵام ئێوه مه‌به‌ستتان له تۆبه چییه؟ ئایا Continue Reading »\nComments Off on مه‌لا به‌ڕێزه‌کان،کێ تۆبه بکات؟ … کاروان عومه‌ر کاکه‌سوور\nئاگادارییەک لە (کاروان عومەر کاکەسوور)ـەوە بۆ سەرجەم خوێنەران\nWritten on July 31, 2017, by Karwan Kakaswr\nمن (کاروان عومەر کاکەسوور)م… تاکوو ئەمڕۆ کۆمەڵێک کتێبم چاپ کردوون، بڕیارم دا واز لە نووسین بهێنم، یان دروستتر بڵێم یەک وشەی دیکە بڵاو نەکەمەوە. دیارە بیرۆکەی وازهێنانم نوێ نییە، بەڵکوو Continue Reading »\nComments Off on ئاگادارییەک لە (کاروان عومەر کاکەسوور)ـەوە بۆ سەرجەم خوێنەران\nWritten on May 28, 2017, by Karwan Kakaswr\nله (04.11.2016)دا گوتاری (یاده‌وه‌ری به ته‌نیشت رۆمانه‌وه)م که‌وته به‌رچاو. له‌و خوێنه‌رانه‌م بایه‌خ به ناونیشان ده‌ده‌ن. له‌م سی چل ساڵه‌ی ڕابوردوودا به هۆی لێکۆڵینه‌وه چڕه‌کانی هه‌ندێک له تێیۆرێست و ڕه‌خنه‌سازانی وه‌ک Continue Reading »\nComments Off on نووسه‌ری گوتاری (یاده‌وه‌ری به ته‌نیشت رۆمانه‌وه) چۆن له ئه‌ده‌بی گێڕانه‌وه گه‌یشتووه؟ … کاروان عومه‌ر کاکه‌سوور\nWritten on February 10, 2017, by Karwan Kakaswr\nکتێبی (ڕاگه‌ردان) له چیرۆک، تێکستی شانۆ و شیعر پێک هاتووه، که پێشه‌کییه‌کم بۆی نووسیوه و نیاز وایه ئه‌مساڵ (غه‌زه‌لنووس) چاپی بکات. وام به چاک زانی ئه‌و پێشه‌کییه به شێوه‌ی سه‌ربه‌خۆیش Continue Reading »\nComments Off on پێشه‌کییه‌ک بۆ کتێبی (ڕاگه‌ردان) … کاروان عومه‌ر کاکه‌سوور\nWritten on September 14, 2016, by Karwan Kakaswr\nهه‌وڵێک بۆ لێکدانه‌وه‌ی سێکوچکه‌ی ڕۆشنبیر، ده‌سته‌ڵات و زۆرایه‌تی له‌دوای ڕاپه‌ڕینه‌وه چه‌مکی ڕۆشنبیر هه‌میشه ئه‌و چه‌مکه بزێو و یاخییه بووه، که ڕووناکبیر و فه‌یله‌سووفانی به خۆیه‌وه خه‌ریک کردووه، بۆیه ته‌نیا Continue Reading »\nComments Off on زۆرایه‌تی و جاگلەر … کاروان کاکه‌سوور\nله‌دایكبوون و مردنی عائیشه.. شیعری: عه‌بدولوه‌هاب به‌یاتی- و: موكه‌ڕه‌م ڕه‌شید تاڵه‌بانی June 23, 2021\nچه‌ندی شیعرێكی دی له شاعیری ناسراو (عه‌بدولوه‌هاب به‌یاتی)یه‌وه.. و: نه‌ژاد عزیز سورمێ June 23, 2021\nکتێب/ نامە وەک بەدواداچوونی بیروڕا.. ئامادەکار: عەلی مستەفا June 23, 2021\nبەرگرییەک لە هونەرمەند حەسەن زیرەک.. دکتۆر مەولود ئیبراهیم حەسەن June 23, 2021\nدوو خوشکی کوردی جوولەکەی گۆرانیبێژی لەیادکراو.. رەزا شوان June 23, 2021\nعاشقێکی سەرکەشم.. قەسیدەی: ستیڤان شەمزینی June 23, 2021\n“هیوا’ و “دارەکان” و یەک دوو پەیامی بایەخدار!.. فازیل شەوڕۆ June 23, 2021\nکاک ئارام وا نابێت! … بەشی دووەم ….. خدر حسين\nJun 23, 2021\t0